
**Anexa la Ordinul ministrului investițiilor și proiectelor europene**

**nr. ..................../....................2024**

**Program Sănătate**

**Ghidul solicitantului**

***Investiții în infrastructura publică a ambulatoriilor sprijinite prin POR 2014-2020 - operațiuni etapizate***



|  |  |  |
| --- | --- | --- |
| **Obiectivul de politică 4:**  O Europă mai socială și mai favorabilă incluziunii, prin implementarea Pilonului european al drepturilor sociale | **Prioritatea 1:**  Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive | **Obiectiv specific RSO4.5:** Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR) |

Cuprins

[**1.** **PREAMBUL, ABREVIERI ȘI GLOSAR** 6](#_Toc155974448)

[**1.1.** **Preambul** 6](#_Toc155974449)

[**1.2.** **Abrevieri** 7](#_Toc155974450)

[**1.3.** **Glosar** 8](#_Toc155974451)

[**2.** **ELEMENTE DE CONTEXT** 12](#_Toc155974452)

[**2.1.** **Informații generale Program** 12](#_Toc155974453)

[**2.2.** **Prioritatea/ Fond/ Obiectiv de politică/ Obiectiv specific** 13](#_Toc155974454)

[**2.3.** **Reglementări europene și naționale, cadrul strategic, documente programatice aplicabile** 14](#_Toc155974455)

[**2.3.1. Cadrul strategic relevant aplicabil** 14](#_Toc155974456)

[**2.3.2. Documente programatice** 14](#_Toc155974457)

[**2.3.3. Cadrul legislativ general aplicabil** 14](#_Toc155974458)

[**3.** **ASPECTE SPECIFICE APELULUI DE PROIECTE** 17](#_Toc155974459)

[**3.1.** **Tipul de apel** 17](#_Toc155974460)

[**3.2.** **Forma de sprijin (granturi; instrumentele financiare; premii)** 18](#_Toc155974461)

[**3.3.** **Bugetul alocat apelului de proiecte** 18](#_Toc155974462)

[**3.4.** **Rata de cofinanțare** 18](#_Toc155974463)

[**3.5.** **Zona/ zonele geografică(e) vizată(e) de apelul de proiecte** 19](#_Toc155974464)

[**3.6.** **Acțiuni sprijinite în cadrul apelului** 19](#_Toc155974465)

[**3.7.** **Grup țintă vizat de apelul de proiecte** 19](#_Toc155974466)

[**3.8.** **Indicatori** 19](#_Toc155974467)

[**3.8.1.** **Indicatori de realizare** 19](#_Toc155974468)

[**3.8.2.** **Indicatori de rezultat** 22](#_Toc155974469)

[**3.8.3.** **Indicatori suplimentari specifici apelului de proiecte (dacă este cazul)** 23](#_Toc155974470)

[**3.9.** **Rezultatele așteptate** 23](#_Toc155974471)

[**3.10.** **Operațiune de importanță strategică** 23](#_Toc155974472)

[**3.11.** **Investiții teritoriale integrate** 23](#_Toc155974473)

[**3.12.** **Dezvoltare locală plasată sub responsabilitatea comunității** 23](#_Toc155974474)

[**3.13.** **Reguli privind ajutorul de stat** 23](#_Toc155974475)

[**3.14.** **Reguli privind instrumentele financiare** 25](#_Toc155974476)

[**3.15.** **Acțiuni interregionale, transfrontaliere și transnaționale** 25](#_Toc155974477)

[**3.16.** **Principii orizontale** 25](#_Toc155974478)

[**3.17.** **Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice** 27](#_Toc155974479)

[**3.17.1. Aplicarea principiului DNSH. Imunizarea la schimbările climatice** 27](#_Toc155974480)

[**3.17.2.** **Eficiența resurselor (apă, aer, lumină etc.)** 28](#_Toc155974481)

[**3.17.3.** **Reducerea cantității de deșeuri/economia circulară** 28](#_Toc155974482)

[**3.17.4.** **Creșterea performanței energetice și obținerea de energie verde pentru consum propriu din resurse regenerabile** 28](#_Toc155974483)

[**3.17.5.** **Indicatori de monitorizare a efectelor asupra mediului** 29](#_Toc155974484)

[**3.18.** **Caracterul durabil al proiectului** 30](#_Toc155974485)

[**3.19.** **Acțiuni menite să garanteze egalitatea de șanse, de gen, incluziunea și nediscriminarea** 30](#_Toc155974486)

[**3.20.** **Teme secundare** 30](#_Toc155974487)

[**3.21.** **Informarea și vizibilitatea sprijinului din fonduri** 30](#_Toc155974488)

[**4.** **INFORMAȚII ADMINISTRATIVE DESPRE APELUL DE PROIECTE** 32](#_Toc155974489)

[**4.1.** **Data deschiderii apelului de proiecte** 32](#_Toc155974490)

[**4.2.** **Perioada de pregătire a proiectelor** 32](#_Toc155974491)

[**4.3.** **Perioada de depunere a proiectelor** 32](#_Toc155974492)

[**4.3.1.** **Data și ora pentru începerea depunerii de proiecte** 32](#_Toc155974493)

[**4.3.2.** **Data și ora închiderii apelului de proiecte** 32](#_Toc155974494)

[**4.4.** **Modalitatea de depunere a proiectelor** 33](#_Toc155974495)

[**5.** **CONDIȚII DE ELIGIBILITATE** 33](#_Toc155974496)

[**5.1.** **Eligibilitatea solicitanților și partenerilor** 33](#_Toc155974497)

[**5.1.1.** **Cerințe privind eligibilitatea solicitanților și partenerilor** 34](#_Toc155974498)

[**5.1.2.** **Categorii de solicitanți eligibili** 36](#_Toc155974499)

[**5.1.3.** **Categorii de parteneri eligibili** 36](#_Toc155974500)

[**5.1.4.** **Reguli și cerințe privind parteneriatul** 36](#_Toc155974501)

[**5.2.** **Eligibilitatea activităților** 36](#_Toc155974502)

[**5.2.1.** **Cerințe generale privind eligibilitatea activităților** 37](#_Toc155974503)

[**5.2.2.** **Activități eligibile** 37](#_Toc155974504)

[**5.2.3.** **Activitatea de bază** 37](#_Toc155974505)

[**5.2.4.** **Activități neeligibile** 38](#_Toc155974506)

[**5.3.** **Eligibilitatea cheltuielilor** 38](#_Toc155974507)

[**5.3.1.** **Baza legală pentru stabilirea eligibilității cheltuielilor** 38](#_Toc155974508)

[**5.3.2.** **Categorii și plafoane de cheltuieli eligibile** 39](#_Toc155974509)

[**5.3.3.** **Categorii de cheltuieli neeligibile** 48](#_Toc155974510)

[**5.3.4.** **Opțiuni de costuri simplificate. Costuri directe și costuri indirecte** 52](#_Toc155974511)

[**5.3.5.** **Opțiuni de costuri simplificate. Costuri unitare/sume forfetare și rate forfetare** 52](#_Toc155974512)

[**5.3.6.** **Finanțare nelegată de costuri** 52](#_Toc155974513)

[**5.4.** **Valoarea minimă și maximă eligibilă/ nerambursabilă a unui proiect** 52](#_Toc155974514)

[**5.5.** **Cuantumul cofinanțării acordate** 52](#_Toc155974515)

[**5.6.** **Durata proiectului** 52](#_Toc155974516)

[**5.7.** **Alte cerințe de eligibilitate a proiectului** 53](#_Toc155974517)

[**6.** **INDICATORI DE ETAPĂ** 54](#_Toc155974518)

[**7.** **COMPLETAREA ȘI DEPUNEREA CERERILOR DE FINANȚARE** 55](#_Toc155974519)

[**7.1.** **Completarea formularului cererii** 55](#_Toc155974520)

[**7.2.** **Limba utilizată în completarea cererii de finanțare** 55](#_Toc155974521)

[**7.3.** **Metodologia de justificare și detaliere a bugetului cererii de finanțare** 55](#_Toc155974522)

[**7.4.** **Anexe și documente obligatorii la depunerea cererii** 56](#_Toc155974523)

[**7.5.** **Aspecte administrative privind depunerea cererii de finanțare** 57](#_Toc155974524)

[**7.6.** **Anexele și documente obligatorii la momentul contractării** 57](#_Toc155974525)

[**7.7.** **Renunțarea la cererea de finanțare** 58](#_Toc155974526)

[**8.** **PROCESUL DE EVALUARE, SELECȚIE ȘI CONTRACTARE A PROIECTELOR** 58](#_Toc155974527)

[**8.1.** **Principalele etape ale procesului de evaluare, selecție și contractare** 58](#_Toc155974528)

[**8.2.** **Conformitate administrativă – DECLARAȚIA UNICĂ** 59](#_Toc155974529)

[**8.3.** **Etapa de evaluare preliminară – dacă este cazul (specific pentru intervențiile FSE+)** 59](#_Toc155974530)

[**8.4.** **Evaluarea tehnică și financiară. Criterii de evaluare tehnică și financiară** 59](#_Toc155974531)

[**8.4.1 Criteriile de compatibilizare cu prevederile PS 2021-2027** 60](#_Toc155974532)

[**8.5.** **Aplicarea pragului de calitate** 60](#_Toc155974533)

[**8.6.** **Aplicarea pragului de excelență** 60](#_Toc155974534)

[**8.7.** **Notificarea rezultatului evaluării tehnice și financiare.** 60](#_Toc155974535)

[**8.8.** **Contestații** 60](#_Toc155974536)

[**8.9.** **Contractarea proiectelor** 61](#_Toc155974537)

[**8.9.1.** **Verificarea îndeplinirii condițiilor de eligibilitate** 62](#_Toc155974538)

[**8.9.2.** **Decizia de acordare/ respingere a finanțării** 63](#_Toc155974539)

[**8.9.3.** **Definitivarea planului de monitorizare a proiectului** 64](#_Toc155974540)

[**8.9.4.** **Semnarea contractului de finanțare /emiterea deciziei de finanțare** 64](#_Toc155974541)

[**9.** **ASPECTE PRIVIND CONFLICTUL DE INTERESE** 64](#_Toc155974542)

[**10.** **ASPECTE PRIVIND PRELUCRAREA DATELOR CU CARACTER PERSONAL** 66](#_Toc155974543)

[**11.** **ASPECTE PRIVIND MONITORIZAREA TEHNICĂ ȘI RAPOARTELE DE PROGRES** 67](#_Toc155974544)

[**11.1.** **Rapoartele de progres** 67](#_Toc155974545)

[**11.2.** **Vizitele de monitorizare** 68](#_Toc155974546)

[**11.3.** **Mecanismul specific indicatorilor de etapă. Planul de monitorizare** 68](#_Toc155974547)

[**12.** **ASPECTE PRIVIND MANAGEMENTUL FINANCIAR** 70](#_Toc155974548)

[**12.1.** **Mecanismul cererilor de prefinanțare** 70](#_Toc155974549)

[**12.2.** **Mecanismul cererilor de plată** 71](#_Toc155974550)

[**12.3.** **Mecanismul cererilor de rambursare** 71](#_Toc155974551)

[**12.4.** **Graficul cererilor de prefinanțare/ plată/ rambursare** 71](#_Toc155974552)

[**12.5.** **Vizitele la fața locului** 72](#_Toc155974553)

[**13.** **MODIFICAREA GHIDULUI SOLICITANTULUI** 72](#_Toc155974554)

[**13.1.** **Aspectele care pot face obiectul modificărilor prevederilor ghidului solicitantului** 72](#_Toc155974555)

[**13.2.** **Condiții privind aplicarea modificărilor pentru cererile de finanțare aflate în procesul de selecție (condiții tranzitorii)** 73](#_Toc155974556)

[14. **ANEXE** 73](#_Toc155974557)

[ **Anexa 1: Lista beneficiari și operațiuni etapizate.** 73](#_Toc155974558)

[ **Anexa 2: Definiții și mod de calcul indicatori** 73](#_Toc155974559)

[ **Anexa 2.1 Planificare țintă indicatori** 73](#_Toc155974560)

[ **Anexa 3: Declarația Unică** 73](#_Toc155974561)

[ **Anexa 4: Solicitare privind etapizarea proiectului** 73](#_Toc155974562)

[ **Anexa 5: Cerințe DNSH** 73](#_Toc155974563)

[ **Anexa 6: Acordul de parteneriat(dacă este cazul)** 73](#_Toc155974564)

[ **Anexa 7: Lista de verificare - Compatibilizare cu prevederile PS** 73](#_Toc155974565)

[ **Anexa 8: Grila de verificare etapa contractare** 73](#_Toc155974566)

[ **Anexa 9: Indicatori de etapă** 73](#_Toc155974567)

[ **Anexa 10: Plan de monitorizare** 73](#_Toc155974568)

[ **Anexa 11: Graficul cererilor de prefinanțare/plată/rambursare** 73](#_Toc155974569)

[ **Anexa 12: Declarație privind eligibilitatea TVA** 73](#_Toc155974570)

1. **PREAMBUL, ABREVIERI ȘI GLOSAR** 
   1. **Preambul**

Acest document prezintă condițiile necesare pentru depunerea cererilor de finanțare pentru operațiuni etapizate de investiții în infrastructura publică a **ambulatoriilor, inclusiv a celor provenite din reorganizarea/ raționalizarea spitalelor mici, ineficiente, *care au primit finanțare în cadrul POR 2014-2020,*** Prioritatea de investiții 8.1, Obiectivul specific 8.1. pentru acțiuni de tipul *reabilitare/ modernizare/ extindere și dotare și urmează să fie finalizate în urma etapizării în cadrul Programului Sănătate (PoS), conform* **Anexei 1: Lista beneficiari și operațiuni etapizate.**

***În cuprinsul acestui apel sunt vizate exclusiv operațiuni etapizate, inclusiv de tipul proiectelor nefinalizate ambulatorii.***

În sensul prezentului Ghid, proiectele contractate prin POR 2014-2020 și incluse în ***Anexa 1: Lista beneficiari și operațiuni etapizate*** reprezintă operațiuni ce au parcurs etapa I, fără ca implementarea lor să fi fost finalizată până la 31.12.2023. În vederea finalizării implementării acestor operațiuni, PoS lansează prezentul apel dedicat exclusiv acestora. Operațiunile ce vor fi depuse în cadrul acestui apel vor reprezenta operațiuni ce vor parcurge etapa a II-a.

Este strict interzisă modificarea/îmbunătățirea proiectelor ce urmează să fie depuse în etapa a II-a (PoS) față de cele depuse și contractate în cadrul POR 2014-2020, cu excepția aspectelor care țin de DNSH. Cererile de finanțare ce urmează a fi elaborate vor respecta prevederile prezentului ghid si vor fi elaborate astfel încât sa fie identificate **activitățile rămase de implementat în cadrul etapei a II-a și alocarea financiară solicitată aferentă etapei a II-a**.

Aspectele cuprinse în acest document, ce derivă din conținutul Programului Sănătate (PoS) și modul său de implementare, vor fi interpretate exclusiv de către Autoritatea de Management pentru Programul Sănătate (AM PoS), cu respectarea legislației în vigoare.

Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest document și anexele aferente acestuia, precum și toate prevederile din Programul Sănătate și să vă asigurați că ați înțeles toate aspectele legate de specificul intervențiilor finanțate din PS.

Vă recomandăm ca, până la data limită de depunere a cererilor de finanțare în cadrul prezentului apel, să consultați periodic pagina de internet a Programului Sănătate <https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/programare-ghiduri/> pentru a urmări eventualele modificări ale condițiilor de finanțare, precum și alte orientări/ comunicări/ clarificări pentru accesarea fondurilor în cadrul Programului Sănătate.

Întrebările relevante și răspunsurile corespunzătoare sunt publicate periodic pe pagina de internet a Programului Sănătate.

În pregătirea cererilor de finanțare, la depunerea acestora, pe parcursul procesului de evaluare și selecție, precum și pe întreaga durată de implementare, solicitanții au obligația de a respecta legislația în vigoare la nivel național și european, inclusiv având în vedere modificările intervenite pe parcursul procesului de evaluare și selecție sau contractare a proiectelor, modificări intervenite ulterior lansării ghidului.

Identificarea unor aspecte care pot îmbunătăți procesul de evaluare și selecție poate determina solicitări de documente suplimentare din partea AM PoS, solicitări la care potențialii beneficiari au obligația de a răspunde. În situația în care, asupra elementelor pentru care s-au solicitat clarificări suplimentare nu se poate trage o concluzie certă, conform precizărilor din cadrul ghidului prezent cererea de finanțare va fi analizată pe baza documentelor prezentate în cadrul cererii de finanțare.

Termenele din cadrul prezentului ghid pot fi suspendate de către AM POS în cazul în care, pe parcursul procesului de evaluare și selecție, apar probleme de legalitate, regularitate, conformitate care să afecteze procesul.

Indiferent de etapa în cadrul căreia a fost respinsă o cerere de finanțare, solicitantul poate formula, în scris, conform modalității de depunere descrisă în cadrul prezentului ghid, o singură contestație pe fiecare etapă împotriva actului prin care i s-a comunicat respingerea proiectului de către AM PoS.

* 1. **Abrevieri**

|  |  |
| --- | --- |
| PoS | Program Sănătate |
| AM PoS | Autoritatea de Management pentru Programul Sănătate |
| BS | Bugetul de stat |
| CE | Comisia Europeană |
| CF | Cerere de finanțare |
| CPDP | Convenția privind drepturile persoanelor cu dizabilități |
| DNSH | Do No Significant Harm (a nu prejudicia în mod semnificativ) |
| FEDR | Fondul European de Dezvoltare Regională |
| HG | Hotărâre de guvern |
| MIPE | Ministerul Investițiilor și Proiectelor Europene |
| mp | Metru pătrat |
| MySMIS2021/SMIS2021+ | Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe și care acoperă întregul ciclu de viață al unui proiect finanțat. |
| OI | Organism intermediar |
| OUG | Ordonanță de urgență a Guvernului |
| OIS | Operațiune de importanță strategică |
| PT | Proiect tehnic |
| TVA | Taxa pe valoare adăugată |
| UAT | Unitate administrativ teritorială |
| UE | Uniunea Europeană |
|  |  |

* 1. **Glosar**

|  |  |
| --- | --- |
| **A** | **Activitate de bază** în cadrul unui proiect - activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare a proiectului și care trebuie să respecte următoarele condiții cumulative:   * are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor şi la obținerea rezultatelor acestuia; * se regăsește în cererea de finanțare sub forma activităților eligibile obligatorii specificate în Ghidul solicitantului; * nu face parte din activitățile conexe, așa cum sunt acestea definite în Ghidul solicitantului; * bugetul estimat alocat activității sau pachetului de activități reprezintă minimum 50% din bugetul eligibil al proiectului;   **Active corporale** reprezintă terenuri, clădiri și instalații, utilaje și echipamente;  **Active necorporale** reprezintă brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;  **Ajutoare/ ajutor (de stat)** înseamnă orice măsură care îndeplinește cumulativ toate criteriile prevăzute la articolul 107 alineatul (1) din Tratatul privind funcționarea Uniunii Europene;  **Apelul de proiecte** reprezintă o invitație publică adresată de către autoritatea de management/organismul intermediar, după caz, categoriilor de solicitanți eligibili stabiliți prin Ghidul solicitantului, în vederea transmiterii cererilor de finanțare, în cadrul uneia sau mai multor priorități din cadrul programului;  **Autoritatea de Management pentru Programul Operațional Sănătate -** structura organizatorică din cadrul MIPE, responsabilă de gestionarea și implementarea PS și de utilizarea eficientă, efectivă și transparentă a fondurilor, îndeplinind funcțiile și rolurile prevăzute în acest sens de Regulamentul UE de stabilire a dispozițiilor comune nr. 2021/1060;  În prezentul ghid utilizarea sintagmei AM POS nu restricționează Autoritatea de Management pentru Programul Operațional Sănătate în utilizarea Organismelor Intermediare, cu care a încheiat Acorduri de delegare de funcții, pentru a efectua procesele de evaluare, contractare, implementare, etc. Astfel, sintagma AM POS este interschimbabilă, acolo unde este cazul, cu sintagma OI, în funcție de decizia AM POS de a delega sau de a nu delega efectuarea anumitor funcții către acestea. |
| **C** | **Cererea de finanțare** – document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect, însoțit de anexe și documentele specificate în Ghidul solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul solicitantului și care sunt cuprinse în sistemul informatic MySMIS2021/SMIS2021+;  **Contractul de finanțare** reprezintăactul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul UE de stabilire a dispozițiilor comune nr. 2021/1060, prin care se stabilesc drepturile și obligațiile corelative ale părților în vederea implementării operațiunilor; |
| **D** | **Declarația unică a solicitantului****/liderului de parteneriat/partenerului -** este o declarație pe propria răspundere, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării; |
| **G** | **Ghidul solicitantului** - documentul asimilat celui prevăzut la art. 73 alin. (3) din Regulamentul (UE) 2021/1.060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte; |
| **I** | **Imobilul** este definit conform Legii nr. 7/1996 a cadastrului și a publicității imobiliare, cu modificările și completările ulterioare, prin care se înțelege terenul, cu sau fără construcții, de pe teritoriul unei unități administrativ-teritoriale, aparținând unuia sau mai multor proprietari, care se identifică printr-un număr cadastral unic;  **Investiția demarată** reprezintă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, oricare are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate activități pentru demarare a lucrărilor;  **Indicatori de etapă** - conform OUG nr. 23/2023 reprezintă reperele cantitative, valorice sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau subactivități din proiect, atingerea unor stadii de implementare sau de execuție tehnică sau financiară prestabilite, precum și stadii sau valori intermediare ale indicatorilor de realizare;  **Indicator de realizare** - în conformitate cu prevederile Regulamentului (UE) 2021/1060, cu modificările și completările ulterioare, înseamnă un indicator de măsurare a rezultatelor specifice ale intervenției;  **Indicator de rezultat** - în conformitate cu prevederile Regulamentului (UE) 2021/1060, cu modificările și completările ulterioare, înseamnă un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii; |
| **L** | **Lucrări de extindere** - În sensul prezentului Ghid, lucrări asupra unor clădiri, realizate atât pe verticală, prin construirea de etaje noi, mansarde, cât și pe orizontală prin construirea unui corp anexă în continuarea clădirii existente sau pe același amplasament, care să fie legat structural și/sau funcțional de clădirea existentă (aceeași destinație şi funcționare a corpului anexă condiționată de funcționarea construcției inițiale sau ca o completare necesară la funcționalitatea clădirii existente). |
| **M** | **MySMIS/MySMIS2021+/SMIS** reprezintă sistemul informatic prin care potențialii beneficiari vor putea solicita finanțare europeană pentru perioada de programare 2021-2027; |
| **O** | „**Operațiune de importanță strategică**” înseamnă o operațiune care aduce o contribuție semnificativă la realizarea obiectivelor unui program și care face obiectul unei monitorizări și al unor măsuri de comunicare speciale; |
| **P** | **Perioada de durabilitate** reprezintă intervalul de timp în care beneficiarul trebuie să mențină investiția conform dispozițiilor art.65 alin(1) din Regulamentul UE de stabilire a dispozițiilor comune nr. 2021/1060. În cadrul prezentului apel de proiecte, perioada de durabilitate este de **5** ani de la plată finală aferentă contractelor de finanțare**;**  **Programul Sănătate -** reprezintă un document strategic de programare elaborat de MIPE și aprobat de Comisia Europeană, prin decizia nr. C(2022) 8934/30.11.2022 pentru aprobarea Programului Sănătate pentru perioada de programare 2021-2027, identificat prin cod CCI: 2021RO16FFPR003 care își propune ca obiectiv general îmbunătățirea accesului la servicii medicale si creșterea calității serviciilor medicale, cu modificările și completările ulterioare;  **Proiectul tehnic de execuție** constituie documentația prin care proiectantul dezvoltă, detaliază şi, după caz, optimizează, prin propuneri tehnice, scenariul/opțiunea aprobat(ă) în cadrul studiului de fezabilitate/documentației de avizare a lucrărilor de intervenții; componenta tehnologică a soluției tehnice poate fi definitivată ori adaptată tehnologiilor adecvate aplicabile pentru realizarea obiectivului de investiții, la faza de proiectare - proiect tehnic de execuție, în condițiile respectării indicatorilor tehnico-economici aprobați şi a autorizației de construire/ desființare.  **Proiect/ operațiune etapizat/ă** - proiect/ operațiune care nu a fost finalizat/ă fizic sau implementat/ă integral până la data de 31 decembrie 2023, nu a beneficiat de finanţare din fonduri externe nerambursabile în perioada de programare 2007 - 2013 și îndeplinește condițiile cumulative prevăzute la art. 118 sau, după caz, condițiile cumulative prevăzute la art. 118a din Regulamentul (UE) 2021/1.060, cu modificările și completările ulterioare, cu respectarea prevederilor naţionale și ale Uniunii Europene în domeniul ajutorului de stat, după caz;  **Plan de monitorizare a proiectului** — conform OUG nr. 23/2023 reprezintă planul inclus în contractul de finanțare/decizia de finanțare, după caz, prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, modul de verificare a acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea și eficientizarea procesului de monitorizare a proiectelor de către autoritățile de management/organismele intermediare, după caz |
| **S** | **Solicitant -** persoana juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021/SMIS2021+ în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027;  **Studiu de fezabilitate** este documentația tehnico-economică prin care proiectantul, fără a se limita la datele și informațiile cuprinse în nota conceptuală și în tema de proiectare și, după caz, în studiul de prefezabilitate, analizează, fundamentează și propune minimum două scenarii/opțiuni tehnico-economice diferite, recomandând, justificat și documentat, scenariul/opțiunea tehnico-economic(ă) optim(ă) pentru realizarea obiectivului de investiții**;** |

1. **ELEMENTE DE CONTEXT** 
   1. **Informații generale Program**

Profilul de Țară OECD privind starea sănătății în România semnalează faptul că mortalitatea, atât din cauze tratabile, cât și din cauze prevenibile se află la un nivel foarte ridicat. România se află pe primul loc în Uniunea Europeană în ceea ce privește mortalitatea din cauze tratabile și pe al treilea la mortalitatea din cauze prevenibile. Cea mai mare incidență între acestea o are boala cardiacă ischemică (considerată a fi atât prevenibilă, cât și tratabilă), urmată de cancerul pulmonar, principala cauză de mortalitate prin cancer.

La bărbați, după cancerul pulmonar, principala incidență de mortalitate este reprezentată de cancerul de prostată și cancerul colorectal. La femei, cancerul de sân și cancerul colorectal sunt cele mai frecvente cauze de mortalitate prin cancer.

În timp ce incidența cancerului era de așteptat să fie mai mică decât media UE, în general, mortalitatea cauzată de cancer în România a fost estimată a fi ușor mai mare, fapt ce indică o deficiență în ceea ce privește diagnosticul și tratamentul. Accesul la servicii de sănătate de calitate și cost-eficace este deficitar în special pentru grupurile vulnerabile/ persoanele care trăiesc în zone rurale, din cauza întârzierilor în dezvoltarea și reglementarea ambulatoriilor și a centrelor comunitare integrate și a lipsei procedurilor de parcurs terapeutic pentru bolile cu impact major asupra sănătății.

Conform SNS 2023-2030, screening-ul pentru cancerele prevenibile este într-un stadiu incipient de dezvoltare, modalitatea preponderentă de furnizare fiind cea oportunistă, în detrimentul abordării populaționale, care este singura eficace. Singurul program activ de screening finanțat din bugetul Ministerului Sănătății este cel pentru cancerul de col uterin, însă acesta are o rată redusă de participare și o acoperire geografică limitată. În prezent, sunt în derulare o serie de programe regionale de screening co-finanțate din Fondul Social European, Programul Operațional Capital Uman, organizate potrivit bunelor practici internaționale în domeniu, care vor constitui modele pentru reforma, diversificarea și extinderea la nivel național a screening-ului organizat pe baze populaționale (cancer de sân, cancer de col uterin, cancer colorectal, hepatite virale B, C și D, factori de risc pentru bolile cardio-vasculare).

În România există dezechilibrele teritoriale în materie de acces la tratament și diagnostic și un grad redus de acoperire al programelor de screening și prevenție. Procentul de persoane care declară că au beneficiat de un test pentru depistarea cancerului colorectal este 2,9% față de 18,9% media UE. Participarea femeilor este mai ridicată, 3,4%, față de cea a bărbaților, 2,4% dintre aceștia. Accesul la servicii preventive este în continuare limitat, inechitabil și neuniform din punct de vedere al calității serviciilor: doar 27% din femeile de vârstă 25-64 ani au acces la servicii de screening pentru cancerul col uterin, 7% din femeile de vârstă 50-69 ani au efectuat o mamografie (2% în cazul femeilor cu venituri scăzute), 6% din populația 50-74 ani are acces la examene de depistare a cancerului colorectal. Decesele prin boli hepatice secundare infecțiilor cu virus B și C reprezintă 2,02% din totalul deceselor, se estimează că aprox. 1,4 mil persoane infectate cu virusuri hepatitice rămân nedepistate, fără îngrijire medicală.

Intensificarea programelor de screening înseamnă identificarea mai multor pacienți cu stadii incipiente de boală și este important ca aceștia să beneficieze de tratamente mai puțin invazive, comparativ cu ceea ce există în prezent.

Recomandarea Consiliului Uniunii Europene privind screening-ul pentru cancer (actualizată în 2022) recomandă statelor membre implementarea de programe organizate de screening pentru cancer și evitarea testării oportuniste. Testarea sistematică în programe de screening este singura care și-a dovedit eficacitatea și cost-eficiența în reducerea incidenței stadiilor avansate la diagnostic, pe termen mediu, și reducerea incidenței și mortalității prin cancer, pe termen lung.

Conform Raportului Specific de Țară 2020, accesibilitatea redusă la servicii de sănătate, infrastructura medicală vetustă, continuitatea și integrarea între diferitele niveluri de îngrijire slăbesc reziliența sistemului de sănătate. Unitățile medicale și medicii sunt distribuiți inegal între rural și urban, iar rețeaua de medici de familie scade constant și nu există stimulente pentru cei din rural. Cheltuielile cu asistența medicală preventivă sunt reduse, iar dotarea cu echipamente terapeutice și de diagnostic este printre cele mai deficitare din UE.

În acest context, prin Programul Sănătate sunt prevăzute o serie de acțiuni care vor răspunde acestor provocări. Concret, acesta își propune investiții în îmbunătățirea accesului la asistență medicală și asigurarea rezilienței sistemelor de sănătate prin măsuri de îmbunătățire a infrastructurii medicale și a dotării cu echipamente terapeutice și de diagnostic, cu accent pe asistența medicală primară, **ambulatorie**.

* 1. **Prioritatea/ Fond/ Obiectiv de politică/ Obiectiv specific**

Prezentul apel este lansat în contextul:

* **Priorității 1**: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive
* **Fondului European de Dezvoltare Regională -** cofinanțarea proiectelor va fi asigurată din Fondul European de Dezvoltare Regională (FEDR) (contribuția UE)
* **Obiectivului de politică 4:** *O Europă mai socială și mai favorabilă incluziunii, prin implementarea Pilonului european al drepturilor sociale*.
* **Obiectivului specific: RSO4.5*.*** *Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR).*
* **Acțiunii d2[[1]](#footnote-1). Investiții în infrastructura publică a publică a ambulatoriilor sprijinite prin POR 2014-2020 Axa Prioritară 8, Prioritatea de investiții 8.1, Obiectivul specific 8.1. - operațiuni etapizate**

Exemple de acțiuni eligibile: *reabilitarea/ modernizarea/ extinderea/ dotarea (inclusiv cu echipamente și dispozitive medicale – care deservesc ambulatoriile) infrastructurii ambulatoriilor, inclusiv a celor provenite din reorganizarea/ raţionalizarea spitalelor mici, ineficiente.*

* 1. **Reglementări europene și naționale, cadrul strategic, documente programatice aplicabile**

**2.3.1. Cadrul strategic relevant aplicabil**

Domeniul sănătății, obiectiv de interes social major, este abordat specific în multiple documente strategice:

* Strategia Națională de Sănătate 2014-2020;
* Planuri regionale de servicii de sănătate;
* Documente legislative privind dezvoltarea infrastructurii în sănătate, aprobate de către Guvernul României.
* Strategia Integrată pentru Dezvoltare Durabilă a Deltei Dunării[[2]](#footnote-2)

### **2.3.2. Documente programatice**

* Acordul de parteneriat 2021-2027 disponibil la <https://mfe.gov.ro/minister/perioade-de-programare/perioada-2021-2027/>
* Program Sănătate disponibil la <https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/>, cu modificările și completările ulterioare aplicabile;
* Program Regional 2014-2020 disponibil la <https://inforegio.ro/ro/documente-strategice/por>

### **2.3.3. Cadrul legislativ general aplicabil**

**Legislație generală**

* Regulamentul (UE) nr. 2022/2039 al Parlamentului european și al Consiliului din 19 octombrie 2022 de modificare a Regulamentelor (UE) nr. 1303/2013 și (UE) 2021/1060 în ceea ce privește o flexibilitate suplimentară FAST (Asistență flexibilă pentru teritorii) – CARE pentru a aborda consecințele agresiunii militare a Federației Ruse.
* Regulamentul (UE) nr. 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* Regulamentul (UE) nr. 2021/1060/al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020,
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006,
* Regulamentul (UE) nr. 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088
* Regulamentul (UE) nr. 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021 - 2027;
* Hotărârea Guvernului nr. 52/2018 privind organizarea și funcționarea Ministerului Investițiilor și Proiectelor Europene, cu modificările și completările ulterioare;
* Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
* Ordinul ministrului investițiilor și proiectelor europene nr. 2.041 din 25 mai 2023 pentru aprobarea modelului contractului de finanțare prevăzut la art. 14 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
* Ordinul ministrului investițiilor și proiectelor europene nr. 1.777 din 3 mai 2023 privind aprobarea conținutului/ modelului/ formatului/ structurii-cadru pentru documentele prevăzute la art. 4 alin. (1) teza întâi, art. 6, alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
* Ordinul ministrului investițiilor și proiectelor europene nr. 1765/02.05.2023 privind aprobarea Listei de verificare a procedurii de atribuire a contractelor de achiziție publică, a contractelor sectoriale, a acordurilor cadru, prevăzute de Legea nr. 98/2016 privind achizițiile publice şi Legea nr. 99/2016 privind achizițiile sectoriale, pentru perioada de programare 2021-2027;
* Ordonanța de urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, cu modificările și completările ulterioare;
* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri, cu modificările și completările ulterioare;
* Ordonanța de urgență a Guvernului nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Hotărârea Guvernului nr. 829 din 27 iunie 2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Hotărârea Guvernului nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* Ordin al Ministrului Sănătății nr. 1408 din 12 noiembrie 2010 privind aprobarea criteriilor de clasificare a spitalelor în funcție de competentă;
* Ordin al Ministrului Sănătății nr. 323 din 18 aprilie 2011 privind aprobarea metodologiei şi a criteriilor minime obligatorii pentru clasificarea spitalelor în funcție de competență, cu modificările și completările ulterioare;
* Legea nr. 372/2005 privind performanța energetică a clădirilor, republicată, cu modificările și completările ulterioare;
* Ordinul ministrului dezvoltării, lucrărilor publice și administrației nr. 16/2023 pentru aprobarea reglementării tehnice *„Metodologie de calcul al performanței energetice a clădirilor, indicativ Mc 001-2022”;*
* Hotărâre de Guvern nr. 907 din 29 noiembrie 2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Legea nr. 227/2015 privind codul fiscal, cu modificările și completările ulterioare;
* Legea 98/2016 privind achizițiile publice, cu modificările si completările ulterioare;
* Hotărârea Guvernului nr. 395/ 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;
* Legea nr. 95/2006 din 14 aprilie 2006 privind reforma în domeniul sănătății, cu modificările și completările ulterioare;
* Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Hotărârea Guvernului nr. 399 din 27 mai 2015 privind regulile de eligibilitate a cheltuielilor efectuate în cadrul operațiunilor finanţate prin Fondul european de dezvoltare regională, Fondul social european şi Fondul de coeziune 2014-2020;
* Ordonanța de urgență nr. 40 din 23 septembrie 2015 privind gestionarea financiară a fondurilor europene pentru perioada de programare 2014-2020;
* Hotărârea nr. 93 din 18 februarie 2016 pentru aprobarea Normelor metodologice de aplicare a prevederilor Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020;
* Hotărârea Guvernului nr. 398/2015 pentru stabilirea cadrului instituțional de coordonare şi gestionare a fondurilor europene structurale şi de investiții şi pentru asigurarea continuității cadrului instituțional de coordonare şi gestionare a instrumentelor structurale 2007-2013;

**Legislație DNSH**

* Directiva 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului;
* Orientări tehnice privind aplicarea principiului de „**a nu prejudicia în mod semnificativ**” în temeiul Regulamentului privind Mecanismul de redresare și reziliență (2021/C 58/01);
* Orientări tehnice referitoare la imunizarea infrastructurii la schimbările climatice în perioada 2021-2027 (2021/C 373/01);

1. **ASPECTE SPECIFICE APELULUI DE PROIECTE**

Prezentul apel de proiecte este lansat în conformitate cu art. 2 alin 4 (118a) din Regulamentul (UE) 2022/2039 AL PARLAMENTULUI EUROPEAN ȘI AL CONSILIULUI din 19 octombrie 2022 de modificare a Regulamentelor (UE) nr. 1303/2013 și (UE) 2021/1060 în ceea ce privește o flexibilitate suplimentară FAST (Asistență flexibilă pentru teritorii) – CARE pentru a aborda consecințele agresiunii militare a Federației Ruse.

* 1. **Tipul de apel**

Prezentul apel este de tip **competitiv, cu termen limită de depunere.** În competiție pot participa exclusiv solicitanții operațiunilor care se regăsesc în **Anexa 1: Lista beneficiari și operațiuni etapizate** din perioada de programare 2014-2020.

* 1. **Forma de sprijin (granturi; instrumentele financiare; premii)**

În cadrul prezentului apel, sprijinul oferit este exclusiv sub formă de **grant*.* Solicitantulva selectaCodul** **01 – Grant** asociat acestui tip de sprijin și se va avea în vedere la completarea secțiunii specifice din cererea de finanțare.

* 1. **Bugetul alocat apelului de proiecte**

Bugetul total alocat prin Programul Sănătate pentru prezentul apel dedicat operațiunilor etapizate sprijinite din POR care vizează ambulatorii este de 39.409.299 euro.

| **Regiuni de dezvoltare** | **Alocare totală pentru apelul de proiecte (euro)** | **Contribuția din partea fondurilor**  **(contribuția UE)** | **Contribuția națională (Contribuție proprie+ Buget de stat) euro** |
| --- | --- | --- | --- |
| Regiuni mai puțin dezvoltate | 39.409.299 | 85% | 15% |

Cursul de schimb care va fi utilizat pentru stabilirea acestei valori este cursul Inforeuro aferent lunii februarie 2024, respectiv 1 EURO = ...... LEI. Bugetul proiectului va fi exprimat DOAR în LEI.

Există posibilitatea supracontractării conform OUG nr. 133/2021 – art. 15, alin. 1, lit. b), în funcție de disponibilitatea fondurilor.

* 1. **Rata de cofinanțare**

În cadrul prezentului apel de proiecte, pentru întocmirea bugetului cererii de finanțare se vor lua în calcul următoarele rate de finanțare:

* **contribuția din partea fondurilor pentru regiunea mai puțin dezvoltată** (contribuția UE - FEDR) este de 85% din valoarea totală eligibilă a proiectului,
* **contribuția națională** este de maxim 15%.

**Valoarea minimă admisibilă a cofinanțării proprii** din partea solicitantului/parteneriatului este stabilită funcție de tipologia fiecărei entități din cadrul parteneriatului, după cum urmează:

* **entitățile finanțate integral sau parțial din fonduri publice**
  + *Instituții publice finanţate integral din venituri proprii și/sau parțial de la bugetul de stat, bugetul asigurărilor sociale de stat sau bugetele fondurilor speciale* si *Instituții publice finanţate integral din bugetele locale, sau instituții publice locale finanțate integral din venituri proprii și/sau finanțate parțial de la bugetele locale* – **2%** aplicată la valoarea eligibilă pe care o gestionează în cadrul proiectului;
  + *Ordonatori de credite ai bugetului de stat, bugetului asigurărilor sociale de stat şi ai bugetelor fondurilor speciale și entitățile aflate în subordine sau în coordonare finanţate integral din bugetele acestora* - **15%** aplicată la valoarea eligibilă pe care o gestionează în cadrul proiectului;
  1. **Zona/ zonele geografică(e) vizată(e) de apelul de proiecte**

Prezentul apel de proiecte vizează operațiuni de investiții de tipul ***extindere/ modernizare/ reabilitare și dotare* (dacă este necesar**)în unități sanitare publice/ structuri publice care desfășoară activități medicale de tip ambulatoriu, localizate exclusiv în regiuni mai puțin dezvoltate și care se regăsesc în lista operațiunilor etapizate POR 2014-2020 – Anexa 1.

* 1. **Acțiuni sprijinite în cadrul apelului**

În contextul prezentului apel sunt vizate investiții de tipul **reabilitare/ modernizare/ extindere și dotare** (dacă se consideră necesar) a infrastructurii publice a ambulatoriilor sprijinite prin POR 2014-2020, Axa Prioritară 8, Prioritatea de investiții 8.1, Obiectivul specific 8.1. - operațiuni etapizate și care se regăsesc în Anexa 1 atașată prezentului ghid.

Mai multe informații despre acțiunile sprijinite și **excluderile** la finanțare pentru prezentul apel se găsesc la secțiunea **5.2. Eligibilitatea activităților**, respectiv **5.7.1.** **Eligibilitatea proiectului (tipuri de proiecte, stadiul proiectului, evitarea dublei finanțări, contribuția la obiectivul specific)**

* 1. **Grup țintă vizat de apelul de proiecte**

Conform Programului Sănătate, în contextul prezentului ghid, grupul țintă eligibil se limitează la unitățile sanitare publice/ alte structuri publice care desfășoară activități medicale de tip ambulatoriu sau care acordă asistență medicală ambulatorie sprijinite prin POR 2014-2020 - operațiuni etapizate, în contextul apelurilor:

* P.O.R/2018/8/8.1/8.1.A/1/7 regiuni - cod apel POR/266/8/;
* P.O.R/2018/8/8.1/8.1.A/1/ITI - cod apel POR/267/8/;
* P.O.R 2018/8/8.1/1/8.1.A/7 regiuni – Nefinalizate, COD APEL 420/8;
* P.O.R /2018/8/8.1/1/8.1.A/ITI - Nefinalizate - COD APEL 421/8.
  1. **Indicatori**

La depunerea cererii de finanțare, solicitanții vor furniza informații cu privire la atingerea indicatorilor de program. În acest sens, vor completa și vor atașa la cererea de finanțare **Anexa** **2.1 *Planificare țintă indicatori*** care se regăsește în **Anexa 2: Definiții și mod de calcul indicatori.** Valorile țintelor indicatorilor, calculate conform **Anexei 2.1.** și **Anexei 2,** vor fi completate în cererea de finanțare.

* + 1. **Indicatori de realizare**

**Indicatorii de realizare vor fi selectați în mod obligatoriu (conformitate proiect), funcție de tipologia intervențiilor vizate dintre cei prezentați în continuare:**

* **Pentru operațiunile etapizate POR 2014-2020 - Ambulatorii cu infrastructură**

| **Cod indicator** | **Denumire indicator** | **Unitate de măsură** | **Tip regiune** | **Definiții și modalitate de calcul** | **Ținte minime indicator** |
| --- | --- | --- | --- | --- | --- |
| 01PSO4 | Unități sanitare publice sprijinite[[3]](#footnote-3), din care:   * unități sanitare publice/ structuri publice care desfășoară activități medicale de tip ambulatoriu/ acordă asistență medicală ambulatorie | **Unități sanitare** | Regiuni mai puțin dezvoltate | Conform **Anexei 2: Definiții și mod de calcul indicatori***,* inclusiv document excel **Anexa 2.1: Planificare țintă indicatori** | 1 |
| RCO69 | Capacitatea unităților de asistență medicală noi sau modernizate | Persoane/ an | Regiuni mai puțin dezvoltate | Conform **Anexei 2: Definiții și mod de calcul indicatori***,* inclusiv document excel **Anexa 2.1: Planificare țintă indicatori** |  |
| Pentru intervențiile localizate în regiunea ITI Delta Dunării se vor avea în vedere în mod obligatoriu și următorii **indicatori comuni de realizare:** | | | | | |
| RCO74 | Populația vizată de proiecte derulate în cadrul strategiilor de dezvoltare teritorială integrată | Regiuni mai puțin dezvoltate | persoane | Conform **Anexei 2: Definiții și mod de calcul indicatori***,* inclusiv document excel **Anexa 2.1: Planificare țintă indicatori** |  |
| RCO75 | Strategii de dezvoltare teritorială integrată care beneficiază de sprijin | Regiuni mai puțin dezvoltate | contribuții la strategii | Conform **Anexei 2: Definiții și mod de calcul indicatori***,* inclusiv document excel **Anexa 2.1: Planificare țintă indicatori** | 1 |

* **Pentru operațiunile etapizate POR 2014-2020 – Ambulatorii, exclusiv dotare**

| **Cod indicator** | **Denumire indicator** | **Unitate de măsură** | **Tip regiune** | **Definiții și modalitate de calcul** | **Ținte minime indicator** |
| --- | --- | --- | --- | --- | --- |
| 01PSO4 | Unități sanitare publice sprijinite[[4]](#footnote-4), din care:   * unități sanitare publice/ structuri publice care desfășoară activități medicale de tip ambulatoriu/ acordă asistență medicală ambulatorie | Unități sanitare | Regiuni mai puțin dezvoltate | Conform **Anexei 2: Definiții și mod de calcul indicatori***,* inclusiv document excel **Anexa 2.1: Planificare țintă indicatori** | 1 |
| Pentru intervențiile care aplică pentru mecanismul ITI Delta Dunării se vor avea în vedere și următorii indicatori comuni de realizare: | | | | | |
| RCO74 | Populația vizată de proiecte derulate în cadrul strategiilor de dezvoltare teritorială integrată | persoane | Regiuni mai puțin dezvoltate | Conform **Anexei 2: Definiții și mod de calcul indicatori***,* inclusiv document excel **Anexa 2.1: Planificare țintă indicatori** |  |
| RCO75 | Strategii de dezvoltare teritorială integrată care beneficiază de sprijin | contribuții la strategii | Regiuni mai puțin dezvoltate | Conform **Anexei 2: Definiții și mod de calcul indicatori***,* inclusiv document excel **Anexa 2.1: Planificare țintă indicatori** | 1 |

**Atenție!**

Țintele menționate în cererea de finanțare sunt cele asumate de beneficiar în situația aprobării proiectului.

* + 1. **Indicatori de rezultat**

**Indicatorii de rezultat vor fi selectați în mod obligatoriu (conformitate proiect), funcție de tipologia intervențiilor vizate dintre cei prezentați în continuare:**

* **Pentru operațiunile etapizate POR 2014-2020 - Ambulatorii cu infrastructură**

| **Cod indicator** | **Denumire indicator** | **Unitate de măsura** | **Tip regiune** | **Definiții și modalitate de calcul** | **Ținte minime indicator** RCR73 |
| --- | --- | --- | --- | --- | --- |
| RCR73 | Număr anual de utilizatori ai unităților de asistență medicală noi sau modernizate | utilizatori/an | Regiuni mai puțin dezvoltate | Conform **Anexei 2: Definiții și mod de calcul indicatori***,* inclusiv document excel **Anexa 2.1: Planificare țintă indicatori** | 80% din țintele asumate la nivelul fiecărui proiect pentru RCO69 |

* **Pentru operațiunile etapizate POR 2014-2020 – Ambulatorii, exclusiv dotare**

| **Cod indicator** | **Denumire indicator** | **Unitate de măsura** | **Tip regiune** | **Definiții și modalitate de calcul** | **Ținte minime indicator** RCR73 |
| --- | --- | --- | --- | --- | --- |
| 01PSR16 | Numărul anual de utilizatori ai ambulatoriilor dotate, din care: – din operațiuni etapizate[[5]](#footnote-5) | utilizatori/an | Regiuni mai puțin dezvoltate | Conform **Anexei 2: Definiții și mod de calcul indicatori***,* inclusiv document excel **Anexa 2.1: Planificare țintă indicatori** |  |

**Atenție!**

Țintele menționate în cererea de finanțare în privința indicatorului RCR73 sunt cele asumate de beneficiar în situația aprobării proiectului.

* + 1. **Indicatori suplimentari specifici apelului de proiecte (dacă este cazul)**

În cadrul prezentului apel vor fi avuți în vedere indicatorii suplimentari de la *secțiunea 3.17.5 Indicatori de monitorizare a efectelor asupra mediului.* Aceștia vor fi avuți în vedere în mod obligatoriu exclusiv în procesul de monitorizare fiind prevăzuți în rapoartele de monitorizare la nivel de proiect.

* 1. **Rezultatele așteptate**

În cadrul prezentului apelul este așteptat următorul rezultat:

* unități sanitare publice sau structuri medicale publice[[6]](#footnote-6) care desfășoară activități medicale de tip ambulatoriu sau care acordă asistență medicală ambulatorie
  1. **Operațiune de importanță strategică**

Prezentul apel nu vizează operațiuni care să fie încadrate în categoria **Operațiune de importanță strategică**

* 1. **Investiții teritoriale integrate**

Se vor avea în vedere proiectele din zona Investițiilor Teritoriale Integrate Delta Dunării incluse în **Anexa 1: Lista beneficiari și operațiuni etapizate**.

Pentru acestea, conform modificării de program transmise în SFC2021 în data de 29 decembrie 2023 *”nu mai este necesară verificarea condițiilor prevăzute de art 28-30 Regulamentul nr. 2021/1060”,* condițiile aplicabile ITI fiind deja verificate în perioada de programare 2014-2020.

* 1. **Dezvoltare locală plasată sub responsabilitatea comunității**

Prezentul apel nu vizează aplicarea mecanismului DLRC.

* 1. **Reguli privind ajutorul de stat**

Conform analizei realizate pentru ghidurile solicitantuluipentru apelurile de proiecte:

* P.O.R/2018/8/8.1/8.1.A/1/7 regiuni - cod apel POR/266/8/;
* P.O.R/2018/8/8.1/8.1.A/1/ITI - cod apel POR/267/8/;
* P.O.R 2018/8/8.1/1/8.1.A/7 regiuni – Nefinalizate, COD APEL 420/8;
* P.O.R /2018/8/8.1/1/8.1.A/ITI - Nefinalizate - COD APEL 421/8.

**Operațiunea 8.1.A Ambulatorii**

***”*** *Ținând seama de specificul activităților care urmează a fi finanţate în cadrul Obiectivului Specific 8.1 – „Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate”, activități care nu au caracter economic,* ***acest obiectiv specific nu intră sub incidența prevederilor referitoare la ajutorul de stat”.***

În plus, această investiție este destinată ***unităților sanitare publice/ altor structuri publice care desfășoară activități medicale de tip ambulatoriu/ acordă asistență medicală ambulatorie care fac parte din sistemul național de sănătate***, urmărind un obiectiv social, susținut de principiul **solidarității,** care funcționează sub supravegherea statului, finanțat direct din contribuții de asigurări sociale și alte resurse de stat și care furnizează servicii gratuite pe baza acoperirii universale.

Prin acest tip de investiții se urmărește cu predilecție o mai bună distribuție a infrastructurii de sănătate între regiuni și județe, creșterea accesului populației la servicii medicale preventive de calitate, creșterea eficacității serviciilor medicale.

Ambulatoriile de specialitate oferă servicii medicale de specialitate de complexitate medie pentru populația din zona respectivă sau din zonele învecinate. **Serviciile au impact local** și nu se încadrează în definiția ajutorului de stat. Dezvoltarea acestor servicii nu determină, în niciun caz, un risc de denaturare a concurenței. Ele sunt adresate populației generale și, în particular, populației vulnerabile. Dezvoltarea acestor servicii nu determină, în niciun caz, un risc de denaturare a concurenței, deoarece vor fi prioritizate cele care au furnizat servicii inclusiv persoanelor în mediul rural (unde acoperirea cu medici de familie este deficitară de la începutul funcționării sistemului de asigurări de sănătate, deși aici trăiesc 45% dintre cetățeni). În plus, serviciile au impact local fiind accesate în principal de populația din zona respectivă.

În urma analizelor realizate la nivelul sistemului public prespitalicesc se constată că proporția pacienților străini care au beneficiat de servicii medicale în sistemul de sănătate din România reprezintă 0,14% (anul 2019)/ 0,22% (anul 2022) din numărul total de pacienți care au beneficiat de asistență prespitalicească, **respectiv o proporție nesemnificativă care nu are potențialul de a afecta comerțul cu Statele Membre.**

* În plus, este de menționat că principalul obiectiv al unităților medicale publice/ structurilor publice care furnizează asistență medicală ambulatorie este de a oferi asistență medicală accesibilă în toate disciplinele necesare pentru persoanele care locuiesc în regiunea și zonele adiacente, iar infrastructurile prespitalicești acoperă nevoile persoanelor care locuiesc în mediul rural sau urbanul mic, cele din comunități marginalizate și cele cu nivel socio-economic scăzut ce au acces redus la îngrijire medicală.

Măsurile de sprijin au fost analizate în raport cu criteriile care ar trebui îndeplinite cumulativ, prevăzute la articolul 107 alineatul (1) din TFUE (*existența unor resurse ale statului sau exercitarea de puteri discreționare ale statului referitor la utilizarea unor resurse financiare, a caracterului selectiv, a avantajului economic în favoarea entității beneficiare a măsurii de sprijin și* ***potențialul măsurii de sprijin de a afecta comerțul între statele membre***), pentru a determina dacă măsurile constituie ajutor de stat în sensul articolului 107 alineatul (1) din TFUE.

Concluzia analizei a fost că investițiile în *unitățile sanitare publice/ structurile publice care desfășoară activități medicale de tip ambulatoriu/ acordă asistență medicală ambulatorie* **care fac parte din sistemul național de sănătate au un impact local/ regional și, ca urmare, nu au potențialul de a afecta comerțul între statele membre.** De asemenea, serviciile care vor fi oferite de structurile extinse/ modernizate/ reabilitate/ construite și dotate vor fi servicii de calitate similară cu cele din alte țări ale Uniunii Europene și, prin urmare, nu sunt în măsură să atragă cetățeni din alte state ale UE.

Având în vedere că unul dintre criteriile care definesc o măsură de ajutor de stat nu este îndeplinit, respectiv ***măsura nu are potențialul de a afecta comerțul între Statele Membre***, precum și faptul că măsura a fost încadrată în perioada 2014-2020 că ***nu intră sub incidența prevederilor referitoare la ajutorul de stat*** se consideră că aceasta nu implică ajutor de stat.

* 1. **Reguli privind instrumentele financiare**

Prin prezentul apel nu se vizează utilizarea unor instrumente financiare, singura formă de sprijin vizată fiind **granturile**.

* 1. **Acțiuni interregionale, transfrontaliere și transnaționale**

În cadrul prezentului apel de proiecte nu sunt vizate acțiuni interregionale, transfrontaliere și transnaționale.

* 1. **Principii orizontale**

Proiectul respectă legislația națională și comunitară în domeniile egalității de șanse, de gen, nediscriminare, accesibilitate, dezvoltare durabilă, eficiență energetică, imunizare la schimbările climatice.

În etapa de pregătire, verificare, implementare a proiectului, precum și în perioada de durabilitate a contractului de finanțare, solicitantul asigură respectarea legislației naționale și comunitare în vigoare în ceea ce privește:

* Egalitatea de șanse, de gen, nediscriminare şi accesibilitate

Proiectul implementează măsuri în ceea ce privește egalitatea de șanse, nediscriminarea pe criterii de gen, origine rasială sau etnică, religie sau convingeri, handicap, vârstă sau orientare sexuală, accesibilitate pentru persoanele cu handicap, cu respectarea drepturilor fundamentale și a Cartei Drepturilor Fundamentale UE. Se acordă o atenție deosebită grupurilor vulnerabile care sunt afectate în mod disproporționat de efectele adverse ale tranziției, cum ar fi, cu titlu de exemplu, lucrătorii cu handicap.

În componența echipelor de management și de implementare ale proiectelor, se va urmări promovarea pe cât de mult posibil și acolo unde este cazul, a echilibrului de gen și de vârstă.

**Accesibilitatea pentru persoanele cu dizabilități**

Prin investițiile care se vor fi finanța, se va acorda o atenție specială inclusiv adaptării infrastructurii nou construite/ extinse/ modernizate/ reabilitate și dotate pentru persoanele cu dizabilități sau pentru persoanele care întâmpină probleme de sănătate, de ex. acces neîngrădit, asigurarea rampelor de acces, marcarea traseelor de acces, mobilier și echipamente cu adaptări specifice pentru diferite tipuri de dizabilități, acces facil la investigații medicale/ spații de spitalizare, grupuri sanitare etc., în conformitate cu prevederile art. 9 – Accesibilitate, din Convenția ONU privind drepturile persoanelor cu dizabilități și cele ale legislației europene și naționale în vigoare.

|  |
| --- |
| **Art. 9 – CPDP:** |
| **Accesibilitate**   1. Pentru a da persoanelor cu dizabilități posibilitatea să trăiască independent și să participe pe deplin la toate aspectele vieții, statele părți vor lua măsurile adecvate pentru a asigura acestor persoane accesul, în condiții de egalitate cu ceilalți, la mediul fizic, la transport, informație și mijloace de comunicare, inclusiv la tehnologiile și sistemele informatice și de comunicații și la alte facilități și servicii deschise sau furnizate publicului, atât în zonele urbane, cât și rurale. Aceste măsuri, care includ identificarea și eliminarea obstacolelor și barierelor față de accesul deplin, trebuie aplicate, printre altele, la: 2. clădiri, drumuri, mijloace de transport și alte facilități interioare sau exterioare, inclusiv școli, locuințe, unități medicale și locuri de muncă; 3. serviciile de informare, comunicații și de altă natură, inclusiv serviciile electronice și de urgență. 4. Statele părți vor lua, de asemenea, măsuri potrivite pentru: 5. a elabora, promulga și monitoriza implementarea standardelor minime și instrucțiunilor pentru accesibilizarea facilităților și serviciilor deschise publicului sau oferite acestuia; 6. a se asigura că entitățile private care oferă facilități și servicii deschise publicului sau oferite acestuia țin cont de toate aspectele legate de accesibilitate, pentru persoanele cu dizabilități; 7. a asigura părților implicate formare pe problemele de accesibilitate cu care se confruntă persoanele cu dizabilități; 8. a asigura, în clădiri și în alte spații publice, semne în limbaj Braille și forme ușor de citit și de înțeles; 9. a furniza forme de asistență vie și intermediere, inclusiv ghizi, cititori și interpreți profesioniști de limbaj mimico-gestual, pentru a facilita accesul în clădiri și în alte spații publice; 10. a promova alte forme adecvate de asistență și sprijin pentru persoanele cu dizabilități în vederea asigurării accesului acestora la informație; 11. a promova accesul persoanelor cu dizabilități la noi tehnologii și sisteme informatice și de comunicații, inclusiv la internet; 12. a promova proiectarea, dezvoltarea, producerea și distribuirea de tehnologii și sisteme informatice și de comunicații accesibile, încă din fazele incipiente, astfel încât aceste tehnologii și sisteme să devină accesibile la costuri minime. |

Proiectele demonstrează existența sau includerea următoarelor adaptări pentru persoanele cu dizabilități:

* adaptări pentru persoane cu diferite tipuri de dizabilități (motorii/ vizuale/ auditive/ intelectuale) în spațiul construit (de ex. intrări, circulații orizontale și verticale, investigații medicale/ spații de spitalizare/ grupuri sanitare);
* achiziționarea de echipamente cu adaptări specifice pentru diferite tipuri de dizabilități;
* îmbunătățirea condițiilor de siguranță;
* alte tipuri de adaptări (de ex.: sisteme de ghidaj, adaptări de conținut informatic etc.).

**Acestea sunt condiții de eligibilitate, fiind asumate ca atare în Declarația unică (Anexa 3).**

**Mai multe informații despre:**

* ***Carta drepturilor fundamentale a Uniunii Europene;***
* ***Convenția ONU privind drepturile persoanelor cu dizabilități,***
* *Implementarea și aplicarea Convenției Organizației Națiunilor Unite privind drepturile persoanelor cu dizabilități (CDPD) în conformitate cu Decizia 2010/48/CE a Consiliului,*
* [*Ghidul*](https://mfe.gov.ro/wp-content/uploads/2022/08/7ee46e557e69eba0c156c5beb360a46b.zip)*privind Reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027,*
* *Strategia națională privind drepturile persoanelor cu dizabilități „O Românie echitabilă 2022-2027*” și *Planul operațional privind implementarea Strategiei, aprobate de Guvern,*
* Condiția favorizantă orizontală ”*Implementarea și aplicarea Convenției Organizației Națiunilor Unite privind drepturile persoanelor cu dizabilități (CDPD) în conformitate cu Decizia 2010/48/CE a Consiliului”,*

**pot fi obținute de la** **Punctul de contact pentru implementarea Convenției privind drepturile persoanelor cu dizabilități din cadrul Ministerului Investițiilor și Proiectelor Europene (PCPD) și de la Autoritatea Națională privind Protecția Drepturilor Persoanelor cu Dizabilități (ANPDPD), din cadrul Ministerului Muncii și Solidarității Sociale, utilizând link-urile:**

* <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/>**,**
* <https://anpd.gov.ro/web/?s=strategia>
* **Dezvoltarea durabilă și eficiență energetică**

Proiectul prevede măsuri în conformitate cu cerințele privind protecția mediului pentru promovarea dezvoltării durabile, astfel cum este prevăzut la articolul 11 din TFUE.

* 1. **Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**

**3.17.1. Aplicarea principiului DNSH. Imunizarea la schimbările climatice**

În toate etapele de implementare ale PS, vor fi avute în vedere considerente privind maximizarea efectelor pozitive asupra mediului pentru proiectele care urmează a fi implementate.

La nivelul tuturor investițiilor finanțate din Programul Sănătate este obligatorie **respectarea principiului DNSH** și a **imunizării la schimbările climatice**. În acest sens, solicitanții trebuie să demonstreze că proiectele depuse în cadrul prezentului apel respectă principiul de a nu prejudicia în mod semnificativ.

Având în vedere faptul ca cele 2 obiective, anume*Atenuarea schimbărilor climatice* și *Adaptarea la schimbările climatice,* aferente imunizării la schimbările climatice reprezintă obiective care sunt utilizate și în cadrul DNSH, în cadrul prezentului ghid acestea sunt tratate într-un mod integrat și au fost incluse în cerințele stabilite pentru demonstrarea respectării principiului DNSH.

„*Imunizarea la schimbările climatice*” reprezintă, în conformitate cu art. 2, alin. 42 din Regulamentul UE de stabilire a dispozițiilor comune nr. 2021/1060, un proces de prevenire a vulnerabilității infrastructurii la potențialele efecte pe termen lung ale schimbărilor climatice ce respectă principiul „eficiența energetică înainte de toate”, precum și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050.

*Integrarea imunizării la schimbările climatice* în toate etapele proiectului este condiție de **eligibilitate**.

Imunizarea la schimbările climatice este un proces care integrează în dezvoltarea proiectelor de infrastructură care au o durată de viață preconizată de cel puțin cinci ani, **măsuri de atenuare a schimbărilor climatice și de adaptare la acestea**, în conformitate cu Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027.

Astfel, AM POS va verifica dacă măsurile de prevenire/soluțiile de adaptare specifice riscurilor identificate în cadrul procedurii de Evaluare a Impactului asupra Mediului (în cazul în care există) au fost implementate de către beneficiari conform documentației tehnico-economice atașată la cererea de finanțare.

Suplimentar față de aceste măsuri, AM POS va verifica respectarea cerințelor care au fost stabilite conform analizei și centralizatorului DNSH aferente Programului Sănătate, precum și concluziile raportului de mediu și studiului de evaluare adecvată elaborate pentru parcurgerea procedurii de evaluare de mediu pentru Programul Sănătate, procedură finalizată cu Avizul de Mediu nr. 100/02.09.2022, cerințe care sunt cuprinse în **Anexa 5: Cerințe DNSH**.

* + 1. **Eficiența resurselor (apă, aer, lumină etc.)**

Proiectele finanțate prin Programul Sănătate trebuie să descrie sau să asigure o îmbunătățire a eficientei resurselor previzionate. Astfel, ca urmare a realizării investiției, se generează o reducere de costuri cu utilitățile publice relevante sau o economie de costuri aferente echipamentelor/ instalațiilor ce deservesc utilitățile publice.

* + 1. **Reducerea cantității de deșeuri/economia circulară**

Investițiile finanțate în cadrul PS trebuie să asigure respectarea legislatiei in vigoare privind reciclarea, selectarea colectivă, dar și legislația aplicabilă deșeurilor medicale. Vezi Anexa 3 – Declarația unica și **Anexa 5: Cerințe DNSH**.

* + 1. **Creșterea performanței energetice și obținerea de energie verde pentru consum propriu din resurse regenerabile**

În cadrul PS este încurajată utilizarea surselor regenerabile de energie sau îndeplinirea cerintelor standarului nZEB pentru spatiile extinse. Vezi Anexa 3: Declarația unică, precum și **Anexa 5: Cerințe DNSH**.

De asemenea, este obligatorie respectarea legislației naționale în vigoare, ca de ex:

* **Pentru clădirile publice noi** - potrivit Legii nr. 372/2005 privind performanța energetică a clădirilor, republicată, clădirile noi din proprietatea/administrarea autorităților administrației publice care urmează să fie recepționate după 31 decembrie 2018 vor fi clădiri al căror consum de energie din surse convenționale este aproape egal cu zero (nZEB).
* **Pentru clădirile publice existente** - la care se execută lucrări de renovare, precum și în cazul instalării/ înlocuirii/ modernizării sistemelor tehnice ale clădirilor, performanța energetică a acestora sau a unităților de clădire ce fac obiectul renovării trebuie îmbunătățită.
  + 1. **Indicatori de monitorizare a efectelor asupra mediului**

Pe parcursul implementării proiectelor, AM POS/OI va monitoriza următorii indicatori (stabiliți în cadrul Raportului de mediu aferent Programului Sănătate[[7]](#footnote-7)), prin care se urmărește atingerea țintelor conform tabelului de mai jos:

| **Obiectiv de mediu** | **Indicator** | | **Țintă** |
| --- | --- | --- | --- |
| OR1 - Biodiversitate | MON 1 | Ponderea clădirilor reabilitate pentru care a fost realizată în prealabil verificarea prezenței cuiburilor/ adăposturilor de păsări și lilieci | 100% |
| MON 2 | Ponderea proiectelor finanțate pentru care au fost identificate impacturi reziduale semnificative asupra habitatelor şi speciilor | → 0 % |
| MON 3 | Numărul situațiilor în care a fost necesară protejarea/ relocarea de cuiburi/ adăposturi de păsări și lilieci | ≥ 0 |
| MON 4 | Numărul situațiilor în care a fost necesară instalarea de adăposturi/ cuiburi artificiale | ≥ 0 |
| MON 5 | Ponderea proiectelor ce presupun iluminat artificial exterior în care au fost implementate cerințele măsurii M3 | →100% |
| OR3 - Sol | MON 6 | Suprafața totală de sol pierdută ca urmare a implementării acțiunilor propuse | Cât mai mică posibilă |
| OR4 -Apă | MON 7 | Ponderea beneficiarilor acțiunilor ce includ lucrări de reabilitare în care gestionarea apelor uzate se realizează conform cerințelor legale în vigoare | →100% |
| OR5 - Aer | MON 8 | Ponderea proiectelor în care se asigură reducerea emisiilor de poluanți atmosferici | →100% |
| OR6 – Factori climatici | MON 9 | Ponderea instalațiilor de frig achiziționate în cadrul PS care nu utilizează substanțe ce conduc la epuizarea stratului de ozon | →100% |
| OR9 - Peisaj | MON 10 | Ponderea proiectelor de construcție / reabilitare a clădirilor cu destinație medicală în care au fost incluse principiile de proiectare şi construcție a clădirilor verzi | →100% |
| OR12 - Deșeuri | MON 11 | Ponderea proiectelor în care gestionarea deșeurilor din construcții și demolări poate fi integral dovedită ca fiind conformă cu cerințele legale și principiile economiei circulare | 100% |

* 1. **Caracterul durabil al proiectului**

Conform Regulamentului UE de stabilire a dispozițiilor comune nr. 2021/1060, articolul 65, investițiile efectuate în cadrul PS trebuie să aibă un caracter durabil. În acest sens, **în termen de cinci ani de la efectuarea plății finale către beneficiar**, proiectul **NU va face obiectul oricăreia dintre următoarele:**

* modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
* modificare substanțială care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acestuia.

În acest sens, solicitantul va semna **Declarația Unică (Anexa 3)** prin care își va asuma respectarea cerințelor de mai sus.

* 1. **Acțiuni menite să garanteze egalitatea de șanse, de gen, incluziunea și nediscriminarea**

Conform secțiunii 3.16.

* 1. **Teme secundare**

Nu se aplică prezentului apel.

* 1. **Informarea și vizibilitatea sprijinului din fonduri**

Beneficiarii proiectelor care fac obiectul implementării etapizate care intră sub incidența articolului 118a din RDC nr. 2021/1060 au obligația de a îndeplini măsurile de vizibilitate, transparență și comunicare conform art. 50, lit c și anexa IX din RDC nr. 2021/1060 pentru partea din proiect etapizată în perioada 2021-2027.

Ca urmare, proiectul propus va detalia măsurile de vizibilitate, transparență și comunicare, conform cerințelor din Regulamentul (UE) de stabilire a dispozițiilor comune nr. 2021/1060, cu excepțiile stabilite prin H.G. nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă. Aceste cerințe sunt aplicabile părții din proiect etapizată în perioada 2021-2027.

Toate materialele destinate măsurilor de informare și publicitate aferente intervențiilor vizate de prezentul apel de proiecte vor folosi informațiile și elementele grafice obligatorii: emblema Uniunii Europene, declarația de cofinanțare, sigla Guvernului României și a Programului Sănătate.

**Măsuri minime obligatorii** **de informare și publicitate aferente intervențiilor vizate de prezentul apel de proiecte**

Cheltuielile cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanțare, fiind prevăzute în categoria cheltuieli indirecte:

* **publicarea unui comunicat de presă/anunț de presă** la începutul și la finalizarea părții de proiect etapizate pe site-ul propriu sau în orice alt mediu de comunicare cu vizibilitate mare pentru publicul larg (presă scrisă tipărită locală/regională/națională, publicații online etc);
* **materiale de informare/comunicare** tipărite sau tipăribile sub formă digitală (pliante, rapoarte, broșuri de informare/ povești de succes, buletine informative, cărți etc.) ce vor avea pe prima copertă setul de însemne grafice obligatorii. Materialele tipărite conform cerințelor de vizibilitate aplicabile perioadei de finanțare 2014-2020 nu vor fi utilizate după data de 31.12.2023;
* **expunerea, de la începerea implementării fizice a operațiunilor** care depășesc 500.000 euro și care implică investiții fizice sau de la instalarea echipamentelor achiziționate, **a unor plăci sau panouri permanente, clar vizibile publicului**, care conțin emblema Uniunii în conformitate cu caracteristicile tehnice stabilite în anexa IX a Regulamentului UE de stabilire a dispozițiilor comune nr. 1060/2021 și informații privind respectivele operațiuni. Beneficiarii operațiunilor care fac obiectul implementării etapizate care intră sub incidența articolului 118a din RDC nr. 2021/1060 își pot îndeplini obligațiile de vizibilitate prin utilizarea unei singure plăci sau a unui singur panou, însă informațiile de pe această placă/panou trebuie să respecte cerințele prevăzute de cadrul de reglementare respectiv. Concret, faza operațiunii cofinanțate din fondurile 2014-2020 ar trebui să respecte normele din RDC 2014-2020 [articolul 115 alineatul (3) și anexa XII, 2.2 ), iar faza operațiunii cofinanțate din fondurile 2021-2027 ar trebui să respecte normele din RDC RDC nr. 2021/1060 [articolul 50 litera (c) și anexa IX];
* în cazul proiectelor a căror valoare totală nu depășește 500.000 euro se va expune, într-un loc ușor vizibil publicului, cel puțin un afiș cu dimensiunea minimă A3 sau un afișaj electronic echivalent conținând informații despre proiect;

**utilizarea de autocolante/plăcuțe** pentru toate echipamentele, utilajele/mijloacele de transport de orice fel achiziționate care conțin emblema Uniunii în conformitate cu caracteristicile tehnice stabilite în anexa IX a Regulamentului UE de stabilire a dispozițiilor comune nr. 1060/2021și informații privind respectivele operațiuni;

* **afișarea pe site-ul oficial de internet**, dacă există, și **pe paginile de comunicare socială** ale beneficiarului a unei scurte descrieri a operațiunii, proporțională cu nivelul sprijinului, inclusiv a scopurilor și rezultatelor acesteia, evidențiind sprijinul financiar din partea Uniunii;
* **realizarea unui portofoliu de fotografii** pe parcursul derulării părții de proiect etapizate pentru a ilustra evoluția proiectului;
* **organizarea unui eveniment sau o activitate de comunicare,** după caz, cu implicarea Comisiei Europene și a AM POS în timp util, cerință aplicabilă părții de proiect etapizate al cărei cost total depășește **10 milioane euro.**

Potrivit art. 50 alin. (3) din Regulamentul UE de stabilire a dispozițiilor comune nr. 2021/1060, în cazul în care beneficiarul nu își respectă obligațiile ce îi revin în temeiul articolului 47 (Emblema Uniunii) sau al alineatelor (1) și (2) de la articolul 50 (Responsabilitățile beneficiarilor) și în cazul în care nu se iau măsuri de remediere, autoritatea de management aplică măsuri, cu luarea în considerare a principiului proporționalității, **anulând până la 3% din sprijinul din partea fondurilor pentru operațiunea/ proiectul în cauză.** Determinarea corecției financiare trebuie să fie proporțională cu dimensiunea proiectului și amploarea deficienței detectate.

Pentru detalii specifice privind cerințele tehnice aferente fiecărei măsuri, vă rugăm să consultați ***Manualul de identitate vizuală* al *Programului Sănătate*** disponibil la adresa <https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/comunicare-2>

Pe parcursul implementării proiectului, beneficiarul va descrie în cadrul rapoartelor de progres toate activitățile de informare şi publicitate desfășurate aferente operațiunii, şi va atașa la raport dovezi ale măsurilor de informare și publicitate menționate în ***Manualul de identitate vizuală* al *Programului Sănătate.***

1. **INFORMAȚII ADMINISTRATIVE DESPRE APELUL DE PROIECTE** 
   1. **Data deschiderii apelului de proiecte**

Data deschiderii apelului de proiecte este data publicării ghidului solicitantului.

* 1. **Perioada de pregătire a proiectelor**

Pentru pregătirea proiectelor în vederea depunerii cererii de finanțare, solicitantul de finanțare are la dispoziție perioada de la momentul publicării variantei aprobate a ghidului solicitantului până la momentul închiderii apelului de proiecte în sistemul informatic MySMIS2021.

* 1. **Perioada de depunere a proiectelor** 
     1. **Data și ora pentru începerea depunerii de proiecte**

Sistemul informatic MySMIS2021 va permite depunerea de proiecte începând cu data de 12 februarie 2024, ora 12:00.

* + 1. **Data și ora închiderii apelului de proiecte**

Sistemul informatic MySMIS2021 se va închide la data de 12 martie 2024, ora 14.00

* 1. **Modalitatea de depunere a proiectelor**

Cererea de finanțare, împreună cu anexele obligatorii și cu documentele suport se vor depune **exclusiv** prin sistemul informatic [**MySMIS2021**](https://mysmis2021.gov.ro/).

1. **CONDIȚII DE ELIGIBILITATE** 
   1. **Eligibilitatea solicitanților și partenerilor**

Pentru proiectele care nu sunt încadrate în categoria nefinalizate sprijinite din POR 2014-2020[[8]](#footnote-8), solicitanții eligibili în cadrul prezentului apel sunt cei menționați în lista din Anexa 1, constituiți astfel:

1. Unitățile administrativ-teritoriale, definite conform Legii administrației publice locale nr. 215 din 23 aprilie 2001, republicată cu modificările și completările ulterioare și constituite potrivit Legii nr. 2 din 16 februarie 1968 privind organizarea administrativă a teritoriului României, republicată, cu modificările și completările ulterioare.
2. Parteneriate între UAT și unități sanitare publice cu personalitate juridică proprie care au în componență unul sau mai multe ambulatorii. Lider-ul de proiect/parteneriat va fi Unitatea Administrativ Teritorială.
3. Parteneriatele între unitățile administrativ-teritoriale menționate la punctul a).

**Atenție!**

Forma de constituire a solicitanților/partenerilor va fi identică cu cea din proiectele sprijinite din POR 2014-2020.

Pentru **proiectele nefinalizate[[9]](#footnote-9)** sprijinite din POR 2014-2020 în conformitate cu Apelurile pentru proiecte nefinalizate Operațiunea 8.1.A Ambulatorii, solicitanții eligibili în cadrul prezentului apel sunt:

1. Ministerul Sănătății, organ de specialitate al administrației publice centrale, cu personalitate juridică, în subordinea Guvernului, conform Hotărârii de Guvern nr. 144 din 23 Februarie 2010 privind organizarea și funcționarea Ministerului Sănătății, cu modificările și completările ulterioare.
2. Parteneriate între Ministerul Sănătății (în calitate de lider) și:

* unitățile administrativ-teritoriale, definite conform Legii administrației publice locale nr. 215 din 23 aprilie 2001, republicată cu modificările și completările ulterioare și constituite potrivit Legii nr. 2 din 16 februarie 1968 privind organizarea administrativă a teritoriului României, republicată, cu modificările și completările ulterioare.
* autorități/ instituții ale administrației publice locale;
* unități sanitare publice cu personalitate juridică proprie;
* orice alte autorități/ instituții publice care pot contribui la buna implementare a proiectului.

**Atenție!**

Forma de constituire a solicitanților/partenerilor va fi identică cu cea din proiectele sprijinite din POR 2014-2020.

* + 1. **Cerințe privind eligibilitatea solicitanților și partenerilor**

1. Solicitantul (toți partenerii) se încadrează în categoria solicitanților și partenerilor eligibili în conformitate cu secțiunea **5.1 Eligibilitatea solicitanților și partenerilor** și a ghidurilor aferente POR 2014-2020 cu modificările și completările ulterioare, aferente apelurilor:

* P.O.R/2018/8/8.1/8.1.A/1/7 regiuni - cod apel POR/266/8/;
* P.O.R/2018/8/8.1/8.1.A/1/ITI - cod apel POR/267/8/;
* P.O.R 2018/8/8.1/1/8.1.A/7 regiuni – Nefinalizate, COD APEL 420/8;
* P.O.R /2018/8/8.1/1/8.1.A/ITI - Nefinalizate - COD APEL 421/8.

*(se verifică cu* ***Anexa 1: Lista beneficiarilor și operațiunilor* etapizate*)***

1. Reprezentantul legal al solicitantului/liderului de parteneriat al partenerului/partenerilor nu se află în niciuna din situațiile de mai jos:

1. Să fie subiectul unui conflict de interese definit în conformitate cu prevederile naționale/comunitare în vigoare sau să se afle într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
2. Să se afle în situația de a induce grav în eroare Autoritatea de Management sau comisiile de evaluare și selecție, prin furnizarea de informații incorecte în cadrul prezentelor apeluri de proiecte sau a altor apeluri de proiecte derulate în cadrul PS;
3. Să se afle în situația de a încerca/de a fi încercat să obțină informații confidențiale sau să influențeze comisiile de evaluare și selecție sau Autoritatea de Management pe parcursul procesului de evaluare a prezentelor apeluri de proiecte sau a altor apeluri de proiecte derulate în cadrul PS;
4. Să fi suferit condamnări definitive în cauze referitoare la obținerea și utilizarea fondurilor europene și/sau a fondurilor publice naționale aferente acestora.

*(se verifică cu* ***Anexa 3: Declarația Unică****, punctul B, cerința 2)*

1. Solicitantul/liderul de parteneriat/partenerul/partenerii, după caz, nu se află în următoarele situații începând cu data depunerii cererii de finanțare pentru etapa a doua, pe perioada de verificare şi contractare :
2. Este în situație de criză financiară/ redresare financiară/ în stare de insolvență, conform Ordonanței de urgență a Guvernului nr. 46/2013 privind criza financiară și insolvența unităților administrativ teritoriale, cu modificările și completările ulterioare, respectiv se afla într-o procedură de insolvenţă conform Legii nr. 85/2014 privind procedurile de prevenire a insolvenței şi de insolvență, cu modificările și completările ulterioare, după caz. În cazul partenerilor transnaționali, se află într-o situație similară reglementată la nivelul cadrului legal aferent statului de proveniență;
3. Se află în stare de faliment sau face obiectul unei proceduri de lichidare sau de administrare judiciară, are încheiate concordate, şi-a suspendat/ întrerupt activitatea în ultimii 2 ani dinaintea depunerii cererii de finanțare sau face obiectul unei proceduri în urma acestor situații sau se află în situații similare în urma unei proceduri de aceeași natură prevăzute de legislația sau de reglementările naționale să fie găsit vinovat, printr-o hotărâre judecătorească definitivă, pentru comiterea unei fraude/ infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare;
4. Se încadrează, din punct de vedere al obligațiilor de plată restante la bugetele publice, într-una din situația în care obligațiile de plată nete depășesc 1/12 din totalul obligațiilor datorate în ultimele 12 luni, în cazul certificatului de atestare fiscală emis de Agenția Națională de Administrare Fiscală;
5. Se încadrează, din punct de vedere al obligațiilor de plată restante la bugetele locale, în situația în care obligațiile de plată nete depășesc 1/6 din totalul obligațiilor datorate la bugetele alocate în ultimul semestru încheiat;
6. Reprezentanții săi legali/structurile de conducere și persoanele care asigură conducerea solicitantului au fost condamnați printr-o hotărâre cu valoare de res judicata pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Comunităților;
7. Solicitantul şi/sau reprezentanții acestuia legali şi persoanele care asigură conducerea solicitantului se află în situația de conflict de interese sau incompatibilitate, așa cum este definit in legislația națională și europeană în vigoare;
8. Se face vinovat de declarații false în furnizarea informațiilor solicitate de AM/OI responsabil sau nu a furnizat aceste informații;
9. Reprezentanții săi legali/structurile de conducere și persoanele care asigură conducerea solicitantului au comis în conduita profesională greșeli grave, demonstrate in instanța, pe care autoritatea contractantă le poate justifica;
10. A suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forță de res judicata.

*(se verifică cu* ***Anexa 3: Declarația Unică****, punctul B, cerința 1)*

Criteriile de eligibilitate se aplică atât solicitantului, cât și fiecărui partener din cadrul acordului de parteneriat, după cum este indicat în cadrul prezentei secțiuni.

* + 1. **Categorii de solicitanți eligibili**

Categoriile de solicitanți eligibili sunt menționați in **Anexa 1: Lista beneficiarilor și operațiunilor etapizate,** transmisă de AM POR conform OUG nr. 36/2023 privind stabilirea cadrului general pentru închiderea programelor operaționale finanțate în perioada de programare 2014 – 2020, cu modificările și completările ulterioare.

* + 1. **Categorii de parteneri eligibili**

Categoriile de parteneri eligibili sunt menționați în **Anexa 1: Lista beneficiarilor și operațiunilor etapizate,** transmisă de AM POR conform OUG nr. 36/2023 privind stabilirea cadrului general pentru închiderea programelor operaționale finanțate în perioada de programare 2014 – 2020, cu modificările și completările ulterioare.

* + 1. **Reguli și cerințe privind parteneriatul**

Parteneriatul, în calitate de solicitant de finanțare, funcționează în conformitate cu prevederile Acordului de parteneriat încheiat în vederea implementării contractelor finanțate din POR 2014-2020 (etapa I).

**Atenție!**

**Componența parteneriatului pentru proiectele etapizate este identică cu cea aprobată prin contractele deja încheiate POR 2014-2020.**

Acordul de parteneriat va fi actualizat exclusiv în ceea ce privește modalitatea de participare la cofinanțarea proiectului, atât pentru cheltuielile eligibile, cât și pentru cele neeligibile.

Modalitatea de cooperare între parteneri (drepturi și obligații) va fi identică cu cea stabilită prin Acordul de parteneriat încheiat pentru contractele semnate prin POR 2014-2020 (etapa I).

Acordul de parteneriat încheiat în scopul implementării proiectului în etapa a II-a (PoS) va cuprinde cel puțin elementele stipulate la alin. 4 al art. 46 din Normele Metodologice *din 27 iunie 2022 de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, aprobate prin H.G nr. 829 din 27 iunie 2022, publicată în Monitorul oficial, Partea I, nr. 643 din 29 iunie 2022 și va fi anexat la Cererea de finanțare.*

* 1. **Eligibilitatea activităților**

Activitățile sprijinite în cadrul prezentului apel sunt cele menționate la secțiunea 3.6, respectiv: **extinderea/ modernizarea/ reabilitarea / dotarea infrastructurii ambulatoriilor**, exclusiv pentru proiectele pentru care au fost încheiate contracte de finanțare în POR 2014-2020 conform **Anexei 1: Lista beneficiarilor și operațiunilor etapizate**.

Eligibilitatea unei activități nu implică în mod obligatoriu eligibilitatea cheltuielilor efectuate pentru realizarea respectivei activități. În acest sens, recomandăm consultarea secțiunii 5.3.3. Categorii de cheltuieli neeligibile.

* + 1. **Cerințe generale privind eligibilitatea activităților**
* Activitățile descrise în cererea de finanțare (Secțiunea: Activități) vizează acțiunile sprijinite în cadrul prezentului apel (Conform secțiunii 5.2. Eligibilitatea activităților din cadrul Ghidului specific) și sunt cele prevăzute în cererea de finanțare aprobată la finanțare prin POR 2014-2020, în contextul unuia dintre apelurile:
* P.O.R/2018/8/8.1/8.1.A/1/7 regiuni - cod apel POR/266/8/;
* P.O.R/2018/8/8.1/8.1.A/1/ITI - cod apel POR/267/8/;
* P.O.R 2018/8/8.1/1/8.1.A/7 regiuni – Nefinalizate, COD APEL 420/8;
* P.O.R /2018/8/8.1/1/8.1.A/ITI - Nefinalizate - COD APEL 421/8.

*(se verifică cu* ***Anexa 3: Declarația Unică****, punctul A, cerința 3 și cu* ***Anexa 7: Lista de verificare a proiectului-compatibilizare cu PS*** *)*

* Perioada de implementare a activităților proiectului nu depășește data de 31 decembrie 2025.

*(se verifică cu* ***Anexa 7: Lista de verificare a proiectului-compatibilizare cu PS****)*

* + 1. **Activități eligibile**

Activitățile eligibile în cadrul proiectului sunt:

* reabilitarea/modernizarea/extinderea/dotarea infrastructurii ambulatoriilor, inclusiv a celor provenite din reorganizarea/raţionalizarea spitalelor mici, ineficiente;
* reabilitarea/modernizarea/extinderea/dotarea infrastructurii pentru înființarea de noi ambulatorii prin transformarea spitalelor mici, ineficiente;
* reabilitarea/modernizarea/extinderea/dotarea infrastructurii în vederea relocării ambulatoriilor existente;
* accesibilizarea spațiului destinat serviciilor medicale și a căilor de acces;
* asigurarea/ modernizare utilităților generale și specifice (inclusiv branșarea la utilități pe amplasamentul obiectivului de investiții);
* achiziționare dotări pentru infrastructura ambulatoriilor.
* achiziționare dotări/ echipamente/ dispozitive medicale pentru infrastructura ambulatoriilor atât pentru structura existentă cat si pentru cea viitoare a ambulatoriului (inclusiv cu echipamente și dispozitive medicale care deservesc ambulatoriile eg. Laboratorul de analize, radioterapia atât în scop curativ cât și paliativ, screeningul diferitelor forme de cancer, al hepatitelor, cel cardiovascular, etc ) în conformitate documentele structurii organizatorice ale unității sanitare, avizate/aprobate de către Ministerul Sănătății
  + 1. **Activitatea de bază**

În accepțiunea prezentului apel prin **activitate de bază** sunt vizate lucrări de tipul *reabilitare/ modernizare/ extindere/ dotare dedicate* *ambulatoriilor, inclusiv a celor provenite din reorganizarea/ raţionalizarea spitalelor mici, ineficiente*.

* + 1. **Activități neeligibile**

Toate activitățile care nu se regăsesc în categoria celor eligibile, menționate în secțiunea 5.2.2. **Activități eligibile** sunt neeligibile. Activitățile declarate neeligibile prin ghidurile POR 2014-2020, AP 8, PI 8.1 ambulatorii, inclusiv apelurile pentru proiectele nefinalizate, aferent apelurilor:

* P.O.R/2018/8/8.1/8.1.A/1/7 regiuni - cod apel POR/266/8/;
* P.O.R/2018/8/8.1/8.1.A/1/ITI - cod apel POR/267/8/;
* P.O.R 2018/8/8.1/1/8.1.A/7 regiuni – Nefinalizate, COD APEL 420/8;
* P.O.R /2018/8/8.1/1/8.1.A/ITI - Nefinalizate - COD APEL 421/8.

se mențin în continuare neeligibile.

* 1. **Eligibilitatea cheltuielilor**

**Eligibilitatea cheltuielilor se raportează la *Lista de cheltuieli eligibile si neeligibile pentru apelurile POR,*** *AP 8, PI 8.1 ambulatorii, inclusiv cele aplicabile apelurilor pentru proiectele nefinalizate,* respectiv:

* P.O.R/2018/8/8.1/8.1.A/1/7 regiuni - cod apel POR/266/8/;
* P.O.R/2018/8/8.1/8.1.A/1/ITI - cod apel POR/267/8/;
* P.O.R 2018/8/8.1/1/8.1.A/7 regiuni – Nefinalizate, COD APEL 420/8;
* P.O.R /2018/8/8.1/1/8.1.A/ITI - Nefinalizate - COD APEL 421/8.

cu excepția cerinței care vizează perioada în care au fost suportate de beneficiar și plătite în cadrul implementării operațiunii etapizate care va fi considerată perioada 1 ianuarie 2024 și 31 decembrie 2025. **Excepție:** dacă din motive temeinic justificate implementarea nu poate fi finalizată până la această dată, proiectul poate fi prelungit cu maximum 6 luni.

Solicitantul/partenerul/partenerii trebuie să aibă în vedere faptul că eligibilitatea unei activități nu este echivalentă cu eligibilitatea cheltuielilor efectuate pentru realizarea acelei activități.

Având în vedere complementaritatea cu alte programe de finanțare, se va avea în vedere evitarea dublei finanțări.

* + 1. **Baza legală pentru stabilirea eligibilității cheltuielilor**

Pentru a fi eligibilă, o cheltuială decontată pe baza de costuri reale trebuie să respecte prevederile *HG nr. 873/ 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare*.

Astfel, o cheltuială decontată pe baza de costuri reale trebuie să îndeplinească cumulativ următoarele condiții:

* să respecte prevederile art. 63 din Regulamentul UE de stabilire a dispozițiilor comune nr. 1060/2021, respectiv cheltuielile sunt eligibile pentru o contribuție din fonduri dacă au fost suportate de un beneficiar sau de partenerul privat din cadrul unei operațiuni PPP (Parteneriat Public-Privat) și plătite în cadrul implementării operațiunilor, între data transmiterii programului către Comisie sau data de 1 ianuarie 2021, oricare dintre aceste date survine prima, și 31 decembrie 2029;
* să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepțiile stabilite prin HG nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* să fie însoțită de documente justificative privind efectuarea plății şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepțiile stabilite prin HG nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă;
* să fie în conformitate cu prevederile programului;
* să fie în conformitate cu prevederile contractului de finanțare;
* să fie rezonabilă şi necesară realizării proiectului/ operațiunii;
* să respecte prevederile legislației Uniunii Europene şi legislației naționale aplicabile;
* să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul UE de stabilire a dispozițiilor comune nr. 1060/2021, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

**Atenție!**

Solicitantul se va asigura ca există pistă de audit separată, detaliată și completă, care asigură că aceleași cheltuieli nu sunt declarate de două ori la Comisia Europeană și/sau nu sunt decontate de două ori de autoritatea de management, respectiv cheltuielile incluse într-o cerere de plată aferentă etapei I nu sunt incluse în nicio cerere de plată aferentă celei de a doua etape, și este evitat în acest mod riscul dublei finanțări;

**Se va avea în vedere menținerea încadrării inițiale pe categorii de cheltuieli, cu respectarea corespondenței cu categoriile/subcategoriile MySMIS 2021+.**

* + 1. **Categorii și plafoane de cheltuieli eligibile**

|  |  |  |
| --- | --- | --- |
| **Categorie MySMIS2021** | **Subcategorie MySMIS2021** | **Cheltuieli eligibile** |
| **LUCRARI** | **1.2 Amenajarea terenului** | **1.2. Amenajarea terenului.** Se includ cheltuielile efectuate la începutul lucrărilor, exclusiv cele aferente lucrărilor pentru investiția de bază, precum: a) demolări; b) demontări; c) dezafectări; d) defrișări; e) colectare, sortare şi transport la depozitele autorizate al deșeurilor rezultate;  De asemenea, se includ cheltuielile pentru: f) sistematizări pe verticală; g) accesuri/drenuri/rigole/canale de scurgere, ziduri de sprijin; h) drenaje; i) epuizmente; j) lucrări pentru pregătirea amplasamentului.  k) descărcări de sarcină arheologică sau, după caz, protejare în timpul execuției obiectivului de investiții (în cazul executării unor lucrări pe amplasamente ce fac parte din Lista monumentelor istorice sau din Repertoriul arheologic național) |
| **LUCRARI** | **1.3 Amenajări pentru protecția mediului şi aducerea terenului la starea inițială** | **1.3. Amenajări pentru protecția mediului și aducerea terenului la starea inițială**  Cuprinde cheltuielile efectuate pentru lucrări și acțiuni de protecția mediului, inclusiv pentru refacerea cadrului natural după terminarea lucrărilor, de exemplu:  a) plantare de copaci;  b) reamenajare spații verzi;  c) reintroducerea în circuitul agricol a suprafețelor scoase temporar din uz;  d) lucrări/acțiuni pentru protecția mediului |
| **LUCRARI** | **1.4 Cheltuieli pentru relocarea/protecția utilităților** | **1.4. Cheltuieli pentru relocarea/protecția utilităților** (devieri rețele de utilități din amplasament), precum:  -protecția utilităților, devierea rețelelor de utilități aflate pe amplasamentul investiției, inclusiv cheltuielile de relocare realizate în baza contractelor încheiate cu distribuitorii de utilități publice, în conformitate cu legislația specifică în vigoare |
| **LUCRĂRI** | **2 - Cheltuieli pentru asigurarea utilităţilor necesare obiectivului de investiţii** | **Cap. 2 - Cheltuieli pentru asigurarea utilităților necesare obiectivului de investiții.** Cuprinde cheltuielile aferente lucrărilor pentru asigurarea cu utilitățile necesare a funcționării obiectivului de investiție, care se execută pe amplasamentul delimitat din punct de vedere juridic ca aparținând obiectivului de investiție, precum şi cheltuielile aferente racordării la rețelele de utilități, precum: a) alimentare cu apă; b) canalizare; c) alimentare cu gaze naturale; d) agent termic; e) energie electrică; f) telecomunicații; g) alte utilităţi. |
| **SERVICII** | **3.1.1 Studii de teren** | **3.1 Studii**  **3.1.1. studii de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie;** |
| **SERVICII** | **3.1.2 Raport privind impactul asupra mediului** | **3.1 Studii**  **3.1.2. raport privind impactul asupra mediului;** |
| **SERVICII** | **3.1.3 Alte studii specifice** | **3.1 Studii**  **3.1.3. studii de specialitate necesare în funcţie de specificul investiţiei.** |
| **SERVICII** | **3.2 Documentaţii-suport şi cheltuieli pentru obţinerea de avize, acorduri şi autorizații** | **3.2 Documentații-suport și cheltuieli pentru obtinerea de avize, acorduri si autorizatii** Cuprinde toate cheltuielile necesare pentru elaborarea documentaţiilor şi obţinerea avizelor:  a) obţinerea/prelungirea valabilităţii certificatului de urbanism;  b) obţinerea/prelungirea valabilităţii autorizaţiei de construire/desfiinţare;  c) obţinerea avizelor şi acordurilor pentru racorduri şi branşamente la reţele publice de alimentare cu apă, canalizare, alimentare cu gaze, alimentare cu agent termic, energie electrică, telefonie;  d) obţinerea certificatului de nomenclatură stradală şi adresă;  e) întocmirea documentaţiei, obţinerea numărului cadastral provizoriu şi înregistrarea terenului în cartea funciară;  f) obţinerea actului administrativ al autorităţii competente pentru protecţia mediului;  g) obţinerea avizului de protecţie civilă;  h) avizul de specialitate în cazul obiectivelor de patrimoniu;  i) alte avize, acorduri şi autorizaţii. |
| **SERVICII** | **3.3 Expertizare tehnică** | **Cap 3. - Cheltuieli pentru proiectare și asistență tehnică 3.3 Expertizarea tehnică** a construcţiilor existente, a structurilor şi/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, în conformitate cu prevederile art. 14 alin. (2)din HG 907/2016 |
| **SERVICII** | **3.4 Certificarea performanţei energetice şi auditul energetic al clădirilor, auditul de siguranță rutieră** | **Cap 3. - Cheltuieli pentru proiectare si asistenta tehnica**  3.4 Certificarea performanţei energetice şi auditul energetic al clădirilor, auditul de siguranță rutieră |
| **SERVICII** | **3.5.1 Tema proiectare** | **3.5.1 Tema proiectare** |
| **SERVICII** | **3.5.2 Studiu de prefezabilitate** | **3.5.2 Studiu de prefezabilitate** |
| **SERVICII** | **3.5.3. Studiu de fezabilitate/documentaţie de avizare a lucrărilor de intervenţii şi deviz general** | **3.5.3. Studiu de fezabilitate/documentaţie de avizare a lucrărilor de intervenţii şi deviz general** |
| **SERVICII** | **3.5.4. Documentaţiile tehnice necesare în vederea obţinerii avizelor/acordurilor/ autorizaţiilor** | **3.5.4. Documentaţiile tehnice necesare în vederea obţinerii avizelor/acordurilor/autorizaţiilor** |
| **SERVICII** | **3.5.5. Verificarea tehnică de calitate a proiectului tehnic şi a detaliilor de execuţie** | **3.5.5. Verificarea tehnică de calitate a proiectului tehnic şi a detaliilor de execuţie** |
| **SERVICII** | **3.5.6. Proiect tehnic şi detalii de execuţie** | **3.5.6. Proiect tehnic şi detalii de execuţie** |
| **SERVICII** | **3.8.1. Asistenţă tehnică din partea proiectantului** | **3.8.1. Asistenţă tehnică din partea proiectantului:**  a) pe perioada de execuţie a lucrărilor;  b) pentru participarea proiectantului la fazele incluse în programul de control al lucrărilor de execuţie, avizat de către Inspectoratul de Stat în Construcţii; |
| **SERVICII** | **3.8.2. Dirigenţie de şantier/supervizare** | **3.8.2. Dirigenţie de şantier, asigurată de personal tehnic de specialitate, autorizat** |
| SERVICII | **3.8.3. Coordonator în materie de securitate şi sănătate** | CAP. 3. Cheltuieli pentru proiectare și asistență tehnică |
| **LUCRARI** | **4.1 Construcţii şi instalaţii** | **4.1 Constructii si instalatii** Cuprinde cheltuielile aferente execuţiei tuturor obiectelor cuprinse în obiectivul de investiţie. Proiectantul va delimita obiectele de construcţii din cadrul obiectivului de investiţii şi va nominaliza cheltuielile pe fiecare obiect. Cheltuielile aferente fiecărui obiect de construcţie se regăsesc în devizul pe obiect. |
| **LUCRARI** | **4.1.1 Construcții și instații - reabilitare termică** | **4.1.1 Construcții și instații - reabilitare termică** |
| **LUCRARI** | **4.1.2 Construcții și instalații - consolidare** | **4.1.2 Construcții și instalații - consolidare** |
| **LUCRARI** | **4.2 Montaj utilaje, echipamente tehnologice şi funcţionale** | **4.2. Montaj utilaje, echipamente tehnologice şi funcţionale** Se cuprind cheltuielile pentru montajului utilajelor tehnologice și al utilajelor incluse în instalațiile funcționale, inclusiv rețelele aferente necesare funcționării acestora. Cheltuielile se desfășoară pe obiecte de investiție. |
| **LUCRARI** | **4.3 Utilaje, echipamente tehnologice şi funcţionale care necesită montaj** | **4.3. Utilaje, echipamente tehnologice şi funcţionale care necesită montaj** Se cuprind cheltuielile pentru achiziționarea utilajelor și echipamentelor tehnologice, precum și a celor incluse în instalațiile funcționale exclusiv pentru functionarea clădirii. Cheltuielile se desfășoară pe obiecte de investiție. |
| **ECHIPAMENTE / DOTARI / ACTIVE CORPORALE** | **4.4 Utilaje, echipamente tehnologice şi funcţionale care nu necesită montaj şi echipamente de transport** | **4.4. Utilaje, echipamente tehnologice şi funcţionale care nu necesită montaj şi echipamente de transport** Se cuprind cheltuielile pentru achiziționarea utilajelor și echipamentelor care nu necesită montaj exclusiv pentru functionarea clădirii.  Cheltuielile se desfășoară pe obiecte de investiție. |
| **ECHIPAMENTE / DOTARI / ACTIVE CORPORALE** | **4.5 Dotări** | **4.5 Dotari** Se cuprind cheltuielile pentru achiziționarea de obiecte de inventar/ mijloace fixe necesare desfășurării activității medicale, echipamente medicale și sisteme de digitalizare. |
| **CHELTUIELI CU ACTIVE NECORPORALE** | **4.6 Active necorporale** | **4.6 Active necorporale** Cuprinde cheltuielile cu achiziţionarea activelor necorporale: drepturi referitoare la brevete, licenţe, know-how sau cunoştinţe tehnice nebrevetate |
| **LUCRĂRI** | **5.1.1 Lucrări de construcţii şi instalaţii aferente organizării de şantier** | **5.1. Organizare de şantier** **5.1.1**. **Lucrări de construcţii şi instalaţii aferente organizării de şantier,** cuprinde cheltuieli aferente realizării unor construcţii provizorii sau amenajări în construcţii existente, precum şi cheltuieli de desfiinţare a organizării de şantier, în interiorul amplasamentului: a) vestiare/barăci/spaţii de lucru pentru personalul din şantier, inclusiv închiriere; b) platforme tehnologice/dezafectarea platformelor tehnologice; c) grupuri sanitare, inclusiv închiriere; d) rampe de spălare auto; e) depozite pentru materiale; f) fundaţii pentru macarale; g) reţele electrice de iluminat şi forţă; h) căi de acces; i) branşamente/racorduri la utilităţi; j) împrejmuiri; k) panouri de prezentare; l) pichete de incendiu; m) cheltuieli pentru desfiinţarea organizării de şantier, inclusiv cheltuielile necesare readucerii terenurilor ocupate la starea lor iniţială, la terminarea execuţiei lucrărilor de investiţii, cu excepţia cheltuielilor aferente pct. 1.3 "Amenajări pentru protecţia mediului şi aducerea la starea iniţială" din structura devizului general; |
| **LUCRĂRI** | **5.1.2 Cheltuieli conexe organizării şantierului** | **5.1.2. Cheltuieli conexe organizării de şantier**, cuprinde cheltuielile pentru:  a) obţinerea autorizaţiei de construire/desfiinţare aferente lucrărilor de organizare de şantier;  b) taxe de amplasament;  c) închirieri semne de circulaţie;  d) întreruperea temporară a reţelelor de transport sau distribuţie de apă, canalizare, agent termic, energie electrică, gaze naturale, a circulaţiei rutiere, feroviare, navale sau aeriene;  e) contractele de asistenţă cu poliţia rutieră;  f) contracte temporare cu furnizorul de energie electrică, cu furnizorul de apă şi cu unităţi de salubrizare;  g) taxe depozit ecologic;  h) taxe locale;  i) chirii pentru ocuparea temporară a domeniului public;  j) cheltuielile necesare readucerii terenurilor ocupate la starea lor iniţială, la terminarea execuţiei lucrărilor de investiţii/intervenţii, operaţiune care constituie obligaţia executanţilor, cu excepţia cheltuielilor aferente pct. 1.3 "Amenajări pentru protecţia mediului şi aducerea la starea iniţială" din structura devizului general;  k) costul energiei electrice şi al apei consumate în incinta organizării de şantier pe durata de execuţie a lucrărilor;  l) costul transportului muncitorilor nelocalnici şi/sau cazarea acestora;  m) paza şantierului;  n) asigurarea pompierului autorizat;  o) cheltuieli privind asigurarea securităţii şi sănătăţii în timpul execuţiei lucrărilor pe şantier. |
| **TAXE** | **5.2.2 Cota aferentă ISC pentru controlul calităţii lucrărilor de construcţii** | **5.2 Comisioane, cote, taxe, costul creditului**  **5.2.2. Cota aferentă Inspectoratului de Stat în Construcţii, calculată potrivit prevederilor Legii nr. 10/1995 privind calitatea în construcţii, republicată** |
| **TAXE** | **5.2.3. Cota aferentă ISC pentru controlul statului în amenajarea teritoriului, urbanism şi pentru autorizarea lucrărilor de construcţii** | **5.2 Comisioane, cote, taxe, costul creditului**  **5.2.3. Cota aferentă Inspectoratului de Stat în Construcţii,** calculată potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare |
| **TAXE** | **5.2.4. Cota aferentă Casei Sociale a Constructorilor - CSC** | **5.2 Comisioane, cote, taxe, costul creditului**  **5.2.4. Cota aferentă Casei Sociale a Constructorilor** - CSC, în aplicarea prevederilor Legii nr. 215/1997 privind Casa Socială a Constructorilor |
| **TAXE** | **5.2.5. Taxe pentru acorduri, avize conforme şi autorizaţia de construire/ desfiinţare** | **5.2 Comisioane, cote, taxe, costul creditului**  5.2.5. Taxe pentru acorduri, avize conforme și autorizația de construire/ desființare |
| **LUCRĂRI** | **5.3 Cheltuieli diverse şi neprevăzute** | **5.3 Cheltuieli diverse şi neprevăzute** Cheltuielile diverse şi neprevăzute vor fi folosite în conformitate cu legislaţia în domeniul achiziţiilor publice ce face referire la modificările contractuale apărute în timpul execuţiei. Cheltuielile diverse şi neprevăzute se estimează procentual, din valoarea cheltuielilor prevăzute la cap./subcap. 1.2, 1.3, 1.4, 2, 3.5, 3.8, 4 ale devizului general, astfel:  a) 10% în cazul executării unui obiectiv/obiect nou de investiţii;  b) 20% în cazul executării lucrărilor de intervenţiei la construcţie existentă. |
| **LUCRARI** | **6.1 Pregătirea personalului de exploatare** | **6.1. Pregătirea personalului de exploatare** Cuprinde cheltuielile necesare instruirii/şcolarizării personalului în vederea utilizării corecte şi eficiente a utilajelor şi tehnologiilor. |
| **LUCRARI** | **6.2 Probe tehnologice si teste** | **6.2. Probe tehnologice şi teste** Cuprinde cheltuielile aferente execuţiei probelor/încercărilor, prevăzute în proiect, rodajelor, expertizelor la recepţie, omologărilor. În situația în care se obţin venituri ca urmare a probelor tehnologice, în devizul general se înscrie valoarea rezultată prin diferența dintre cheltuielile realizate pentru efectuarea probelor şi veniturile realizate din acestea. |
| **MARJA BUGET** | **7.1 Cheltuieli aferente marjei de buget** | **Cap. 7. - Cheltuieli aferente marjei de buget şi pentru constituirea rezervei de implementare pentru ajustarea de preţ** |
| **REZERVA IMPLEMENTARE** | **7.2 Cheltuieli pentru constituirea rezervei de implementare pentru ajustarea de preţ** | **Cap. 7. - Cheltuieli aferente marjei de buget şi pentru constituirea rezervei de implementare pentru ajustarea de preţ** |

**Atentie!** Pentru transferul bugetului proiectului în MySMIS2021, se vor utiliza categoriile de mai sus. Nu este permisă utilizarea altor categorii dintre cele de mai sus, care nu există în bugetul proiectului contractat în cadrul POR 2014-2020. În situația în care au existat modificări ale unor capitole/subcapitole din Devizul general, apărute urmare a modificărilor cadrului legal, se vor utiliza categorii/subcategoriile actualizate, existente în tabelul de mai sus.

Plafoanele de cheltuieli sunt cele stabilite prin anexele **de cheltuieli eligibile și neeligibile** din ghidurile POR 2014-2020 pentru apelurile:

* P.O.R/2018/8/8.1/8.1.A/1/7 regiuni - cod apel POR/266/8/;
* P.O.R/2018/8/8.1/8.1.A/1/ITI - cod apel POR/267/8/;
* P.O.R 2018/8/8.1/1/8.1.A/7 regiuni – Nefinalizate, COD APEL 420/8;
* P.O.R /2018/8/8.1/1/8.1.A/ITI - Nefinalizate - COD APEL 421/8.
  + 1. **Categorii de cheltuieli neeligibile**

Dacă se impune, în bugetul proiectului pot fi incluse și cheltuieli neeligibile declarate de solicitant/partener ca fiind necesare implementării proiectului.

Aceste costuri neeligibile vor fi suportate de solicitant/ partener/ parteneri și nu vor fi solicitate spre rambursare. De asemenea, în această situație este permisă depășirea valorii maxime a proiectului, cu valoarea cheltuielilor neeligibile declarate ca necesare implementării proiectului.

Cheltuielile neeligibile necesare implementării proiectului vor fi evidențiate în cadrul bugetului proiectului.

Este recomandat ca bugetul proiectului să fie proporționat corect în raport cu investiția vizată și să asigure fonduri suficiente și costuri realiste.

Cheltuielile neeligibile sunt cele evidențiate în ca neeligibile prin ghidurile POR 2014-2020.

**Atenție!**

* **Cheltuielile declarate neeligibile prin ghidurile aferente apelurilor POR 2014-2020 NU sunt eligibile în contextul prezentului apel (apelul este lansat în condițiile art. 118a** - Regulamentul (UE) 2022/2039 al Parlamentului european și al Consiliului din 19 octombrie 2022 de modificare a Regulamentelor (UE) nr. 1303/2013 și (UE) 2021/1060 în ceea ce privește o flexibilitate suplimentară FAST (Asistență flexibilă pentru teritorii) – CARE pentru a aborda consecințele agresiunii militare a Federației Ruse).

1Sunt considerate neeligibile următoarele cheltuieli[[10]](#footnote-10):

„(1) Următoarele categorii de cheltuieli nu sunt eligibile:

a) cheltuielile prevăzute la art. 64 din Regulamentul (UE) nr. 2021/1.060;

b) cheltuielile efectuate în sprijinul relocării potrivit art. 66 din Regulamentul (UE) nr. 2021/1.060;

c) cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058;

d) cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1.057;

e) cheltuielile excluse de la finanțare potrivit art. 9 din Regulamentul (UE) nr 2021/1.056;

f) achiziția de echipamente și autovehicule sau mijloace de transport second-hand;

g) amenzi, penalități, cheltuieli de judecată şi cheltuieli de arbitraj;

h) cheltuielile efectuate peste plafoanele specifice stabilite de autoritățile de management prin ghidul solicitantului, în aplicarea prevederilor art. 2 alin. (1) lit. f);

i) cheltuielile excluse de la finanțare de autoritățile de management prin ghidul solicitantului, în aplicarea prevederilor art. 2 alin. (1) lit. f), corespunzător specificului programului și particularităților operațiunilor;

j) cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu excepția situațiilor reglementate la art. 20 alin. (1) lit. b) din același regulament.

De asemenea, sunt neeligibile cheltuielile evidențiate în **Anexa 5: Lista de cheltuieli eligibile și neeligibile** din ghidurile POR 2014-2020**[[11]](#footnote-11):**

* Cheltuieli pentru achiziția de teren cu sau fără construcții;
* Costuri operaționale, de funcționare, de testare și întreținere a obiectivelor finanţate prin proiect;
* cheltuieli pentru achiziționarea consumabilelor;
* cheltuielile privind costuri administrative;
* cheltuieli financiare, respectiv prime de asigurare, taxe, comisioane, rate și dobânzi aferente creditelor;
* cheltuielile privind achiziția de dotări/echipamente/utilaje/mijloace de transport second-hand;
* cheltuielile privind costurile de funcționare si întreținere a obiectivelor finanțate prin proiect;
* amenzi, penalități, dobânzi, cheltuieli de judecată şi cheltuieli de arbitraj;
* contribuția în natură;
* amortizarea;
* cheltuielile cu achiziționarea autovehiculelor și a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004 pentru aprobarea Catalogului privind clasificarea şi duratele normale de funcționare a mijloacelor fixe cu excepția clasei 2.3.6.3.2 -Ascensoare de persoane pentru clădiri;
* cheltuielile cu leasingul prevăzute la art. 9 din HG nr. 399/2015 privind regulile de eligibilitate a cheltuielilor efectuate în cadrul operațiunilor finanţate prin FEDR, FSE, FC 2014-2020 cu modificările si completările ulterioare;
* cheltuielile prevăzute la art. 13 din HG. nr. 399/2015 privind regulile de eligibilitate a cheltuielilor efectuate în cadrul operațiunilor finanţate prin FEDR, FSE, FC 2014-2020 cu modificările si completările ulterioare;
* cheltuielile prevăzute la art. 13 din HG. nr. 399/2015 privind regulile de eligibilitate a cheltuielilor efectuate în cadrul operațiunilor finanţate prin FEDR, FSE, FC 2014-2020 cu modificările si completările ulterioare;

**Sunt neeligibile** cererile de finanțare care conțin doar:

* Lucrări care nu se supun autorizării[[12]](#footnote-12);
* Construcția de clădiri noi (altele decât cele care se încadrează în definiția extinderii) .
* **Sunt neeligibile cererile de finanțare care includ ambulatorii ale căror spații au fost vândute, cu excepția cererilor de finanțare care vizează doar dotări.**

În accepțiunea prezentului Ghid, cererea de finanțare care implică doar lucrări care nu se supun autorizării se consideră a fi definită Cererea de finanțare în care valoarea estimată a lucrărilor care nu se supun autorizării excede valoarea estimată a cheltuielilor aferente restului de activități din cadrul acesteia.

* **Sunt neeligibile proiectele generatoare de venituri nete** – poate fi definit astfel:

Proiectele pot fi proiecte generatoare de venit dacă se încadrează în prevederile art. 61 alin. 1 din Regulamentul (UE) nr. 1303/2013[[13]](#footnote-13) : „Prezentul articol se aplică operațiunilor care generează venituri nete ulterior finalizării lor. În sensul prezentului articol, „venituri nete” înseamnă intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plățile pentru servicii, minus eventualele costuri de funcționare și de înlocuire a echipamentelor cu durată scurtă de viață, suportate pe parcursul perioadei corespunzătoare. Economiile la costurile de funcționare generate de operațiunea în cauză se tratează drept venituri nete cu excepția cazului în care sunt compensate de o reducere egală a subvențiilor de funcționare. În cazul în care costul de investiție nu este integral eligibil pentru cofinanțare, veniturile nete menționate la primul paragraf sunt alocate în mod proporțional părților eligibile și celor neeligibile din costul de investiție.”

Conform Art. 16 – Determinarea veniturilor, litera (b) al Regulamentului nr. 480/2014[[14]](#footnote-14) al Comisiei, ”veniturile nu includ transferuri de la bugetele de stat sau regionale sau de la sistemele de asigurări publice naționale”

Conform Ghidului pentru Analiza cost beneficiu a proiectelor de investiții – Instrument economic de evaluare pentru politica de coeziune 2014-2020, elaborat de către Comisia Europeană[[15]](#footnote-15), capitolului 2.7.4 - Costurile de exploatare și veniturile, ”Transferurile sau subvențiile (ex., transferurile de la bugetele de stat sau regionale sau din asigurările naționale de sănătate), precum și alte venituri financiare (eg., dobânzile aferente depozitelor bancare) nu sunt incluse în veniturile operaționale pentru calculele de rentabilitate financiară, deoarece nu sunt direct imputabile operațiunilor proiectului.

Atunci când, contribuția statului sau a altei autorități publice (AP) este, totuși, în schimbul unui bun sau al unui serviciu care îi este direct furnizat de proiect (adică statul este utilizatorul), acesta este în general considerat venit de proiect și se include în analiza profitabilității financiare.”

În consecință, transferurile bugetare ale sistemului național de asigurări publice pot fi considerate venituri în conformitate cu articolul 61 alineatul (1) al Regulamentului (UE) nr. 1303/2013[[16]](#footnote-16), în cazul în care transferul bugetar se efectuează pentru un serviciu furnizat direct serviciului fondul de sănătate (statistici, cercetare medicală etc.), dar nu și în cazul în care compensează serviciile furnizate pacienților care contribuie la sistemul de sănătate prin impozite.

* Cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate”.
  + 1. **Opțiuni de costuri simplificate. Costuri directe și costuri indirecte**

Nu se aplică.

* + 1. **Opțiuni de costuri simplificate. Costuri unitare/sume forfetare și rate forfetare**

Nu se aplică.

* + 1. **Finanțare nelegată de costuri**

Nu se aplică.

* 1. **Valoarea minimă și maximă eligibilă/ nerambursabilă a unui proiect**

| **Valoare eligibilă minimă (cu TVA) a operațiunii etapizate** | **Valoare totală eligibilă maximă finanțată din Programul Sănătate** |
| --- | --- |
|  | Diferența dintre valoarea totală eligibilă conform contractului de finanțare în vigoare și valoarea rambursată/de rambursat pentru cheltuielile aferente etapei I |

Pentru operațiunile a căror valoare pentru etapele I și II se depășește valoarea maximă a proiectului finanțat din POR 2014-2020, solicitantul își asumă acoperirea diferenței de finanțare prin transmiterea **Anexei 3: Declarația unică** **– secțiunea C** și nu va depăși valoarea menționată pentru etapa a II a din **Anexa 1: Lista beneficiarilor și operațiunilor etapizate.**

Conversia Euro/RON se va face la cursul de schimb InforEuro, valabil la data publicării versiunii aprobate a ghidului, luna februarie 2024, respectiv 1 Euro = ..... LEI.

* 1. **Cuantumul cofinanțării acordate**

Conform secțiunii 3.4 din prezentul ghid.

* 1. **Durata proiectului**

Perioada de implementare a activităților proiectului **nu va depăși 31 decembrie 2025**.

**Excepție:** dacă din motive temeinic justificate implementarea nu poate fi finalizată până la această dată, proiectul poate fi prelungit cu maxim 6 luni.

Perioada de implementare a activităților proiectului (faza a 2-a) se referă la activitățile realizate după 01.01.2024, cât și la activitățile ce urmează a fi realizate după momentul contractării proiectului.

Perioada de implementare a proiectului nu va include perioada de procesare a cererii de rambursare finale și efectuarea plății aferente acesteia.

* 1. **Alte cerințe de eligibilitate a proiectului**

1. Eligibilitatea proiectului și a activităților pentru etapizarea proiectelor în conformitate cu prevederile **art. 2 alin 4 (118a**[[17]](#footnote-17)**)** din Regulamentul UE nr. 2022/2039, cu modificările și completările ulterioare (operațiuni care fac obiectul unei implementări etapizate și care au fost selectate pentru sprijin înainte de 29 iunie 2022):

* Solicitantul/partenerul/partenerii declară în cadrul **Declarației unice** că:
  1. operațiunea care face obiectul etapizării nu a beneficiat de fonduri externe nerambursabile în perioada de programare 2007-2013;
  2. operațiunea a fost selectată pentru sprijin și a început implementarea înainte de 29 iunie 2022;
  3. activitățile din cadrul etapei a doua mențin îndeplinite condițiile și criteriile privind acordarea finanțării în cadrul POR 2014-2020;
  4. costul total al ambelor etape ale operațiunii depășește 1 milion de euro;
  5. există pistă de audit separată, detaliată și completă, care asigură că aceleași cheltuieli nu sunt declarate de două ori la Comisia Europeană și/sau nu sunt decontate de două ori de autoritatea de management, respectiv cheltuielile incluse într-o cerere de plată aferentă etapei I nu sunt incluse în nicio cerere de plată aferentă celei de a doua etape, și este evitat în acest mod riscul dublei finanțări;
  6. ambele etape ale proiectului/operațiunii etapizate fac obiectul tuturor condițiilor de eligibilitate din POR 2014-2020;
  7. se angajează să finalizeze a doua etapă, cea finală, a operațiunii și se asigură că aceasta devine operațională în timpul perioadei de programare 2021-2027;
  8. cheltuielile aferente celei de-a doua etape a proiectului nu au fost solicitate la finanțare în cadrul perioadei de programare 2014-2020, și corespund cu activităților planificate pentru această etapă.
  9. respectarea condițiilor DNSH conform condițiilor de mitigare incluse în analiza DNSH atașată programului;
  10. cerințe stabilite conform OUG. nr. 36/2023 cu modificările și completările ulterioare.
      1. proiectele/operațiunile pentru care contractele/deciziile de finanţare sunt în procedură de reziliere;
  11. La data depunerii cererii de finanțare pentru etapa a doua a operațiunii spre a fi finanțată din PoS, etapa I (POR 201-2020) este clar delimitată.

1. Proiectul se regăsește în **Anexa 1: *Lista beneficiarilor și operațiunilor etapizate*** (pentru care au fost încheiate contracte de finanțare în POR 2014-2020);

*(se verifică cu* ***Anexa 1: Lista beneficiarilor și operațiunilor etapizate) și cu Anexa 7: listă de verificare a proiectului – Compatibilizare cu PS***

1. Acordul reprezentantului legal al solicitantului de finanțare referitor la etapizarea în PoS a proiectului finanțat pentru etapa I din POR 2014-2020.

*(se verifică cu* ***Anexa 4:*** Solicitare privind etapizarea proiectului***);***

1. Valoarea solicitată la finanțare a proiectului se încadrează în necesarul de finanțare, conform Anexei 1: Lista beneficiari și operațiuni etapizate.

*(se verifică cu* ***Anexa 1: Lista beneficiarilor și operațiunilor etapizate)***

1. Proiectul respectă principiile privind dezvoltarea durabilă, egalitatea de șanse, gen, nediscriminarea, DNSH și imunizarea la schimbările climatice.

*(se verifică cu* ***Anexa 3: Declarația Unică****, punctul A).*

* Proiectul propus prin prezenta cerere de finanțare nu a fost actualizat/modificat/îmbunătățit față de cel depus și contractat în cadrul POR 2014-2020, în contextul unuia dintre apelurile:
* P.O.R/2018/8/8.1/8.1.A/1/7 regiuni - cod apel POR/266/8/
* P.O.R/2018/8/8.1/8.1.A/1/ITI - cod apel POR/267/8/
* P.O.R 2018/8/8.1/1/8.1.A/7 regiuni – Nefinalizate, COD APEL 420/8
* P.O.R /2018/8/8.1/1/8.1.A/ITI - Nefinalizate - COD APEL 421/8

*(se verifică cu* ***Anexa 3: Declarația Unică****, punctul A, cerința 9).*

1. **INDICATORI DE ETAPĂ**

Indicatorii de etapă sunt cei menționați în cadrul **Anexei 9: Indicatori de etapă.**

Indicatorii de etapă reprezintă repere cantitative, valorice sau calitative față de care este monitorizat și evaluat, într-o manieră obiectivă și transparentă progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare.

Deoarece activitatea de bază vizează investiții în infrastructură (reabilitare/ modernizare/ extindere și dotare, după caz), indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor/ dotărilor (după caz) aferente activității de bază – vezi **Anexa 9: Indicatori de etapă** și **Anexa 10: Plan de monitorizare.**

Solicitantul include în cererea de finanțare indicatorii de etapă selectați din **Anexei 9: Indicatori de etapă**, aceștia reprezentând baza pentru stabilirea Planului de monitorizare care va fi anexă la contractul de finanțare. Conform OUG nr. 23/2023, indicatorii de etapă se raportează atât la stadiul pregătirii şi derulării procedurilor de achiziții, cât și la progresul execuției lucrărilor aferente activității de bază, precum și la stadiul financiar al proiectului.

NB.

* Indicatorii de etapă se vor selecta de către Solicitant din lista prezentata în Anexa 9, după caz, în funcție de stadiul de implementare al proiectului finanțat din POR 2014-2021 la data de 31 decembrie 2023 (etapa I), precum și de tipul activităților rămase de realizat în cadrul etapei a II a de implementare a proiectului (lucrări extindere/modernizare/reabilitare, dotări).

În cazul în care toate achizițiile aferente activității de bază au fost finalizate până la data semnării contractului de finanțare, indicatorii de etapă se vor raporta doar la progresul execuției contractului/contractelor de lucrări și/sau la închiderea contractului/ contractelor de furnizare sau de servicii.

Având în vedere faptul că data de începere a implementării proiectului este anterioară datei de semnare a contractului de finanțare, primul indicator de etapă este raportat la data semnării contractului de finanțare. Conform art. 2 alin. (1) , Contractul de finanțare intră în vigoare și produce efecte de la data semnării de către ultima parte , respectiv de la data semnării de către AM/OI, după ce acesta a fost semnat, în prealabil, de către Beneficiar/Liderul de parteneriat.

**ATENȚIE!**

Pentru neîndeplinirea indicatorilor de etapă se aplică prevederile OUG nr. 23/2023 cu modificările și completările ulterioare (vezi art.14).

1. **COMPLETAREA ȘI DEPUNEREA CERERILOR DE FINANȚARE** 
   1. **Completarea formularului cererii**

Instrucțiuni privind modul de completare al secțiunilor din cererea de finanțare pot fi găsite la următoarea adresă: <https://resurse.mysmis2021.gov.ro/ords/repo_bo/r/mysmis-2021/home?session=10800092378729>

* 1. **Limba utilizată în completarea cererii de finanțare**

*Cererile de finanțare trebuie să fie tehnoredactate în limba română.*

*Nu sunt acceptate cereri de finanțare:*

* *redactate în altă limbă;*
* *redactate fără spații între cuvinte;*
* *În cazul anexării unor documente emise în altă limbă se va anexa obligatoriu și traducerea legalizată a acestora (de ex: SF, statut, act de înființare, etc.). Completarea cererii de finanțare într-un mod clar și coerent va înlesni înțelegerea logici proiectului și va facilita procesul de evaluare si selecție a acesteia.*
  1. **Metodologia de justificare și detaliere a bugetului cererii de finanțare**

Bugetul proiectului se va completa pe baza necesarului de finanțare rezultat din etapa I de implementare a proiectului (sumele rambursate din POR 2014-2020 nu vor fi incluse în bugetul proiectului). Sumele aferente facturilor emise până în data de 31.12.2023 (inclusiv) nu vor fi solicitate la rambursare în cadrul etapei a II-a de implementare (PoS).

Completarea bugetului cererii de finanțare se va face conform prevederilor prezentului ghid, inclusiv a anexelor la acesta.

Solicitanții/ membrii parteneriatului se angajează să asigure necesarul de cofinanțare proprie, precum si necesarul de finanțare pentru acoperirea cheltuielilor neeligibile.

Contribuția proprie, după caz, poate proveni din surse proprii, credite bancare negarantate/garantate de stat.

Dacă pe parcursul implementării proiectelor vor fi înregistrate sume rămase neutilizate, acestea vor putea fi realocate în cadrul bugetului cu o justificare adecvată si temeinică adresată AM/OI cu respectarea prevederilor legale în vigoare.

Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: SF/DALI/PT/contract de lucrări încheiat.

Solicitantul/ beneficiarul va avea în vedere împărțirea bugetului proiectului atât în etapa de depunere a proiectului, cât și la depunerea cererilor de rambursare și în cadrul procesului de monitorizare financiară și raportare, inclusiv pe următoarele coduri:

* **Dimensiunea 1: Domeniu de intervenție**:
* 128. Infrastructuri de sănătate;
* 129. Echipamente medicale;
* 131. Digitalizarea în asistența medicală.
* **Dimensiunea*2:* Formă de finanțare,** codul selectat este:
* 01. Grant
* **Dimensiunea 3: Mecanism teritorial de punere în practică și abordare teritorială**, codul selectat este:
  + **Pentru proiectele care NU sunt localizate în teritoriul ITI Delta Dunării:**
* 33. Alte abordări – Nicio orientare teritorială
  + **Pentru proiectele localizate în ITI Delta Dunării:, va fi selectat codul potrivit zonei vizate de investiție, anume:**

|  |  |  |
| --- | --- | --- |
| **Cod ITI** |  |  |
| 08 | Alte tipuri de teritorii vizate | Delta Dunării |

* **Dimensiunea 7: Dimensiunea egalității de gen în cadrul FSE+, FEDR, Fondul de coeziune și FTJ,** codul selectat este:
* 03. Neutralitatea de gen
  1. **Anexe și documente obligatorii la depunerea cererii**
* ***Anexe:***
* **Anexa 2.: Planificare ținte indicatori**
* **Anexa 3: Declarația unică**
* **Anexa 7: Acordul de parteneriat**, dacă este cazul (document nou față de cel depus prin POR)
* **Alte documente:**

1. Act adițional pentru etapa I la contractul de finanțare POR 2014-2020
2. Planul de monitorizare al proiectului
3. **Documentația privind imunizarea la schimbările climatice, dacă există** – conform orientărilor CE;
4. **Act de reglementare** care atestă încheierea procedurii de evaluare a impactului asupra mediului (Decizia etapei de încadrare a proiectului / Clasarea notificării emisă de autoritatea pentru protecția mediului (proiecte pentru care execuția lucrărilor NU a fost demarată), document obligatoriu la semnarea contractului;
5. **Decizia finală** emisă de autoritatea competentă privind evaluarea impactului asupra mediului (proiecte pentru care execuția lucrărilor a fost demarată), după caz;
6. **Hotărârea de aprobare a indicatorilor tehnico – economici ai investiției;**

În cazul în care anumite documente își pierd valabilitatea pe parcursul procesului de evaluare sau prezintă erori materiale, AM PS va solicita retransmiterea acestora în etapa de contractare.

* 1. **Aspecte administrative privind depunerea cererii de finanțare**

Cererile de finanțare se depun exclusiv prin intermediul aplicației MySMIS2021/SMIS2021+ prin completarea și transmiterea acesteia integral, inclusiv prin încărcarea documentelor menționate în secțiunea 7.4.

Conformarea cu toate cerințele specifice formulate în ghidul solicitantului va avea în vedere următoarele aspecte:

* existența și forma cererii de finanţare și a anexelor/documentelor menționate în secțiunea 7.4,
* încărcarea corespunzătoare a documentelor solicitate prin ghidul solicitantului, respectarea formei și conținutului acestora, inclusiv asigurarea asumării corespunzătoare și a valabilității documentelor.

Toate cererile de finanțare transmise în alt mod și/sau toate documentele aferente unei cereri de finanțare transmise în alt mod nu vor fi luate în considerare în procesul de evaluare și selecție.

* 1. **Anexele și documente obligatorii la momentul contractării**

Toate anexele și documentele necesare verificării proiectului se solicită și sunt obligatorii doar la data demarării procesului de contractare.

* Graficul cererilor de prefinanțare/plată/rambursare;
* Planul de monitorizare – format cadru (Anexa 11);
* Formularul F.23, Fișă de fundamentare F.1;
* Certificate de atestare fiscală, referitoare la obligațiile de plată la bugetul local și bugetul de stat (în termenul de valabilitate);
* Solicitantul trebuie să fi achitat obligațiile de plată nete către bugetul de stat și respectiv bugetul local în conformitate cu prevederile legale în vigoare;
* Certificatul de cazier fiscal al solicitantului/ partenerilor (Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal);
* Certificat de cazier judiciar al reprezentantului legal al solicitantului/partenerilor, conform Legii nr. 290/2004 privind cazierul judiciar, republicată, cu modificările şi completările ulterioare ;
* Actul de împuternicire pentru semnare contract de finanțare (este obligatoriu doar în cazul împuternicirii)
* Declarație privind eligibilitatea TVA (Anexa 13).
  1. **Renunțarea la cererea de finanțare**

Renunțarea la cererea de finanțare se va face numai de către reprezentantul legal/ persoana împuternicită al/a solicitantului/ liderului de parteneriat în mod expres prin mandat special/împuternicire specială. Retragerea solicitării de finanțare depuse se va realiza prin sistemul informatic MySMIS2021/SMIS2021+ prin care cererea de finanțare a fost depusă. Documentația cererii de finanțare depuse, va fi arhivată în sistemul informatic MySMIS2021. Procedura de renunțare la cererea de finanțare depusă, anterior menționată, se aplică pentru toate etapele procesului de evaluare, selecție și contractare.

1. **PROCESUL DE EVALUARE, SELECȚIE ȘI CONTRACTARE A PROIECTELOR**

**AM POS încheie contract de finanțare pentru etapa a II-a a proiectelor** care îndeplinesc condițiile de etapizareastfel încât să se asigure continuitatea implementării proiectelor.

În conformitate cu prevederile Regulamentului (UE) 2021/1060, art. 118a, operațiunile ce fac obiectul procesului de etapizare, prin derogare de la art. 73 alineatele (1) și (2), nu vor mai fi supuse procesului de evaluare și selecție, Astfel, după depunerea cererilor de finanțare ce conțin **activitățile rămase de implementat în cadrul etapei a II-a și alocarea financiară solicitată aferentă etapei a II-a**, a **documentelor suport** și a declarației unice prin sistemul informatic MySMIS2021/SMIS2021+, cererile vor trece în etapa de compatibilizare cu condițiile de eligibilitate PS și ulterior în etapa de contractare.

Doar beneficiarii proiectelor care au înaintat o solicitare de etapizare către AM POS se vor regăsi în lista proiectelor etapizate.

* 1. **Principalele etape ale procesului de evaluare, selecție și contractare**

Principalele etape ale procesului de **compatibilizare și contractare**, pe care îl parcurge cererea de finanțare de la depunere și până la semnarea contractului de finanțare sunt:

* Conformitate administrativă și eligibilitate - declarația unică;
* Compatibilizarea cu condițiile de eligibilitate PS – în conformitate cu Anexa 8;
* Contractare – în conformitate cu Anexa 9.

* 1. **Conformitate administrativă – DECLARAȚIA UNICĂ**

Îndeplinirea cerințelor de conformitate administrativă se verifică exclusiv prin completarea Declarației Unice - Anexa 3.

Atât reprezentantul legal al liderului, cât și cel al partenerului sau împuterniciții acestora, după caz, va selecta la toate cerintele optiunea „DA” și va descărca din sistemul informatic MySMIS2021/SMIS2021+ conținutul declarației, în format pdf., o va semna cu semnătură electronică extinsă și o va încărca semnată în aplicația informatică.

După depunerea cererii de finanțare prin sistemul informatic MySMIS2021/SMIS2021+, cererile de finanțare, conforme din punct de vedere al criteriilor de depunere (dată, oră şi modalitate de depunere) vor intra în etapa de compatibilizarea cu condițiile de eligibilitate PS.

Recomandăm solicitanților de finanțare să studieze cu atenție cerințele de ordin administrativ și condițiile de eligibilitate și în cadrul cererii de finanțare să descrie în mod clar și succint toate aspectele ce urmează a fi verificate.

**Respectarea cerințelor de ordin administrativ și îndeplinirea condițiilor de eligibilitate**, așa cum sunt prevăzute în Ghidul solicitantului, sunt asumate de solicitantul de finanțare prin semnarea declarației unice.

Verificarea conformității administrative este complet digitalizată, respectiv este realizată în mod automat prin generarea declarației unice de sistemul informatic MySMIS2021/SMIS2021+.

Declarația unică se depune odată cu cererea de finanțare, urmând ca, în situația în care acesta este propus pentru contractare, solicitantul să facă dovada îndeplinirii condițiilor de eligibilitate prevăzute de Ghidul solicitantului, în etapa de contractare, prin documente justificative.

După finalizarea etapei de conformitate administrativă (prin semnarea Declarației Unice), reprezentantul legal al solicitantului de finanțare/liderul de parteneriat este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de compatibilizare cu PS.

Solicitantul sau, după caz, liderul de parteneriat este informat, prin emiterea unei notificări prin intermediul sistemului MySMIS2021/SMIS2021+, cu privire la trecerea proiectului în etapa de compatibilizare cu condițiile de eligibilitate PS.

* 1. **Etapa de evaluare preliminară – dacă este cazul (specific pentru intervențiile FSE+)**

Nu se aplică.

* 1. **Evaluarea tehnică și financiară. Criterii de evaluare tehnică și financiară**

În conformitate cu prevederile Regulamentului (UE) 2021/1060, art. 118a, operațiunile ce fac obiectul procesului de etapizare, prin derogare de la art. 73 alineatele (1) și (2), nu vor mai fi supuse procesului de evaluare tehnico financiară.

După depunerea cererilor de finanțare ce conțin **activitățile rămase de implementat în cadrul etapei a II-a și alocarea financiară solicitată aferentă etapei a II-a**, a **documentelor suport** și a declarației unice prin sistemul informatic MySMIS2021/SMIS2021+, cererile vor trece în etapa de compatibilizare cu prevederile PS (Anexa 8) și ulterior în etapa de contractare.

**8.4.1 Criteriile de compatibilizare cu prevederile PS 2021-2027**

Pentru proiectele etapizate în conformitate cu prevederile art. 118a conform Regulamentului 1060/2021, cu modificările și completările ulterioare, criteriile de evaluare în vederea compatibilizării cu PS, detaliate în cadrul Anexei 8 vor fi axate pe :

* Contribuția etapei 2 la obiectivele specifice ale PS;
* Verificarea încadrării în condițiile de etapizare conform art 118a din Regulamentul (UE) 2021/1060;
* Verificarea cerințelor principiului a nu prejudicia semnificativ (DNSH).

Bifarea cu NU a unor criterii din Anexa 7 compatibilizare cu condițiile de eligibilitate conduce la respingerea cererii de finanțare, după solicitarea de clarificări.

* 1. **Aplicarea pragului de calitate**

Nu se aplică.

* 1. **Aplicarea pragului de excelență**

Nu se aplică.

* 1. **Notificarea rezultatului evaluării tehnice și financiare.**

După finalizarea etapei de compatibilizare, reprezentantul legal al solicitantului de finanțare/liderul de parteneriat este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de contractare.

* 1. **Contestații**

Solicitantul/Liderul de parteneriat poate formula contestație pe cale administrativă în termen de 30 de zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.

Contestațiile depuse după termenul anterior menționat vor fi clasate (nu vor fi luate în considerare).

Contestația trebuie să cuprindă cel puțin următoarele elemente:

* datele de identificare ale solicitantului: denumirea, sediul, datele de contact, precum și alte atribute de identificare, în condițiile legii, cum sunt: numărul de înregistrare în registrul comerțului sau într-un alt registru public, codul unic de înregistrare, precum și ale cererii de finanțare: titlu, cod unic SMIS;
* datele de identificare ale reprezentantului legal al solicitantului/împuternicitului solicitantului;
* obiectul contestației;
* criteriul/criteriile contestat(e);
* motivele de fapt și de drept pe care se întemeiază contestația;
* dovezile pe care se întemeiază, dacă este cazul;
* semnătura reprezentantului legal/împuternicitului solicitantului.

Nu se acceptă contestații asupra procesului de evaluare, selecție și contractare depuse de alte persoane decât reprezentantul legal și/sau persoana împuternicită expres de către acesta. Contestațiile transmise de alte persoane nu vor fi analizate și vor fi clasate.

Contestatarul nu poate să depună documente noi în susținerea cauzei și nu poate să modifice conținutul cererii de finanțare. Rolul clarificărilor și al contestației nu este acela de a ajuta la completarea cererii de finanțare și a anexelor aferente acesteia.

În vederea soluționării contestației se constituie Comitetul de soluționare a contestațiilor, care poate solicita informații și documente necesare pentru soluționarea contestației, cu respectarea principiilor tratamentului egal și nediscriminării.

Comitetul de soluționare a contestațiilor soluționează contestația în termen de 30 de zile calendaristice de la data înregistrării acesteia și emite o decizie motivată, care se comunică solicitantului sau, după caz, liderului de parteneriat, prin grija autorității de management/organismului intermediar, electronic, prin intermediul sistemului informatic MySMIS2021/ SMIS2021+.

În cazul în care comisia va considera că documentele prezentate nu sunt suficiente, va putea solicita clarificări și documente suplimentare și va putea ține cont de acestea dacă au fost depuse în termenele și condițiile stabilite. De asemenea, comisia de soluționare a contestației poate decide reevaluarea proiectului cu alte echipe de experți.

Împotriva deciziei de soluționare a contestației, solicitantul se poate adresa instanței de contencios administrativ, în conformitate cu prevederile art. 8 din Legea contenciosului administrativ nr. 554/2004, cu modificările și completările ulterioare.

Hotărârea instanței de judecată definitivă și irevocabilă este opozabilă AM PS.

* 1. **Contractarea proiectelor**

Solicitanții ale căror cereri de finanțare au îndeplinit condițiile prevăzute în Ghidul solicitantului și ale căror rezultate confirmă îndeplinirea condițiilor prevăzute în etapa de compatibilizare sunt notificați cu privire la trecerea în etapa de contractare, în termen de 5 zile lucrătoare de la data finalizării etapei de compatibilizare cu PS.

În etapa de contractare, în condițiile din Ghidul solicitantului, solicitanților li se solicită de către autoritatea de management, prin sistemul informatic MySMIS2021/SMIS2021+, să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate, într-un termen maxim de 15 zile lucrătoare calculat de la data primirii solicitării de clarificări, sub sancțiunea respingerii cererii de finanțare

Procesul de contractare se derulează astfel:

* Verificarea condițiilor de eligibilitate asumate de solicitantul de finanțare în cadrul Declarației Unice, prin prezentarea documentelor justificative;
* În situațiile în care se constată necorelări în cadrul cererii de finanțare și a anexelor acesteia, documente lipsă sau incomplete, se vor solicita clarificări și documente justificative, cu respectarea termenului de 15 zile lucrătoare de răspuns, calculat de la data primirii solicitării de clarificări, sub sancțiunea respingerii cererii de finanțare.

În situația în care, solicitantul:

a) nu face dovada că cele declarate prin declarația unică sunt conforme cu realitatea și corespund cerințelor din Ghidul solicitantului

și/sau

b) nu răspunde în termenul de 15 zile lucrătoare,

Autoritatea de management emite „Decizia de respingere a finanțării”, cu menționarea motivelor de respingere și informează solicitantul prin sistemul informatic MySMIS2021/SMIS2021+.

Împotriva „Deciziei de respingere a finanțării”, solicitantul poate formula contestație pe cale administrativă, la autoritatea de management, în termen de 30 de zile calendaristice, calculat de la data primirii acesteia prin sistemul informatic MySMIS2021/SMIS2021+.

În cazul admiterii contestației ca rezultat al reverificării modului de îndeplinire a criteriilor și condițiilor asumate prin Declarația Unică, autoritatea de management procedează la emiterea „Deciziei de aprobare a finanțării”.

În urma verificării îndeplinirii condițiilor de eligibilitate, menționate în Declarația Unică, AM PS emite un document denumit „Decizia de aprobare a finanțării”.

Pentru proiectele selectate pe baza „Deciziei de aprobare a finanțării”, AM PS va continua procesul de verificare a planului de monitorizare și a documentației de contractare.

În urma verificării planului de monitorizare și a documentației de contractare, AM PS va iniția semnarea contractului de finanțare.

* + 1. **Verificarea îndeplinirii condițiilor de eligibilitate**

În etapa de contractare, solicitanților li se va solicita de către AM, prin sistemul informatic MySMIS2021/SMIS2021+, să facă dovada celor declarate prin Declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate – **Anexa 9: Grila de eligibilitate etapa contractare**. Solicitanții care în etapa de contractare până la termenul stabilit de către AM POS nu fac dovada îndeplinirii cerințelor conform Declarației unice prezentată în etapa de depunere a cererii de finanțare, precum și criteriilor prevăzute în **Anexa 9: Grila de eligibilitate** **etapa contractare** ­sunt declarați respinși, iar contractul de finanțare nu va fi semnat.

Solicitanții vor avea la dispoziție maxim 15 zile lucrătoare de la solicitarea AM POS, calculat de la data primirii solicitării de la AM POS pentru transmiterea documentelor solicitate în etapa de contractare, sub sancțiunea respingerii cererii de finanțare.

Nu vor fi solicitate documentele verificate deja în procesul de evaluare tehnică și financiară, și pe care AM POS le-a considerat că îndeplinesc condițiile de formă și conținut necesare pentru trecerea în etapa de contractare, cu excepția documentelor pentru care este necesară prezentarea dovezii valabilității acestora și în etapa de contractare, precum și a documentelor pentru care se constată erori materiale.

Nu vor fi solicitate documente și informații necesare în vederea confirmării realității informațiilor din Declarația unică depusă de către solicitant pe care AM POS le poate obține în mod direct în baza consimțământului solicitantului, după caz, cu respectarea prevederilor legale privind protecția datelor personale din bazele de date administrate de alte instituții publice, prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021/SMIS2021+ cu baze de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene.

Pentru acele situații în care obținerea datelor și informațiilor respective nu este posibilă sau informațiile nu corespund cu cele furnizate de solicitant, AM POS are obligația de a solicita clarificări solicitantului și documentele doveditoare.

AM POS poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă la clarificări cu respectarea termenului de maxim 15 zile lucrătoare calculat de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitările de clarificări, a informațiilor și documentelor care pot fi accesate, obținute sau puse la dispoziția AM POS din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

În cazuri excepționale și pentru motive independente de solicitant, la solicitarea acestuia, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare nu pot depăși 45 de zile calendaristice.

Perioada de verificare a îndeplinirii criteriilor de eligibilitate, inclusiv perioada de solicitare de clarificări pentru emiterea deciziei de aprobare a finanțării, respectiv decizia de respingere a cererii de finanțare, precum și încheierea contractului de finanțare nu poate depăși 60 de zile calendaristice de la data la care solicitantul a fost informat cu privire la trecerea în etapa de contractare.

* + 1. **Decizia de acordare/ respingere a finanțării**

Ca urmare a verificării îndeplinirii condițiilor de eligibilitate, autoritatea de management emite „Decizia de aprobare a finanțării”, respectiv „Decizia de respingere a finanțării”.

Pentru proiectele selectate, în baza „Deciziei de aprobare a finanțării”, autoritatea de management va proceda la încheierea contractului de finanțare.

AM POS emite decizia de respingere a cererii de finanțare, conform procedurii proprii, în etapa de contractare, cu menționarea motivelor de respingere, dacă intervine cel puțin una dintre următoarele situații:

* solicitantul nu face dovada că cele declarate prin Declarația unică sunt conforme cu realitatea și corespund cerințelor din ghidul solicitantului;
* solicitantul nu răspunde în termenul de maxim 15 zile lucrătoare la clarificările care sunt solicitate de autoritatea de management. Decizia de respingere a finanțării unui proiect se aduce la cunoștința solicitantului prin sistemul informatic MySMIS2021/SMIS2021+. Împotriva deciziei de respingere a finanțării se poate formula contestație pe cale administrativă la AM POS în termen de 30 zile calendaristice, calculat de la data primirii acesteia prin sistemul informatic MySMIS2021/SMIS2021+. Contestațiile depuse după termenul de 30 de zile calendaristice menționat, vor fi respinse.

Contestațiile vor fi soluționate de către Comitetul de soluționare a contestațiilor din cadrul AM POS în termen de 30 zile calendaristice de la data înregistrării contestației la AM POS.

În cazul admiterii contestației ca rezultat al reverificării modului de îndeplinire a condițiilor de eligibilitate, AM POS poate decide anularea deciziei de respingere a finanțării și, după caz, emiterea deciziei de selectare și semnare a contractului de finanțare, având în vedere considerentele deciziei de soluționare a contestației.

* + 1. **Definitivarea planului de monitorizare a proiectului**

Beneficiarul va completa planul de monitorizare a proiectului, conform formatului standard anexat la Ghidul solicitantului (Anexa 11: Plan de monitorizare).

În etapa de contractare va fi definitivat Planul de monitorizare a proiectului, anexă la contractul de finanțare (Anexa 2) al cărui model a fost aprobat prin Ordinul ministrului investițiilor și proiectelor europene nr. 2041/2023.

* + 1. **Semnarea contractului de finanțare /emiterea deciziei de finanțare**

Contractul de finanțare se generează de sistemul informatic MySMIS2021/ SMIS2021+ și se semnează numai în format electronic de către reprezentantul legal/persoanele împuternicite ale autorității de management și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

1. **ASPECTE PRIVIND CONFLICTUL DE INTERESE**

La elaborarea cererii de finanțare, precum si pe toată perioada implementării proiectului, beneficiarii/ partenerii vor trebui să respecte prevederile legale europene și naționale în vigoare referitoare la conflictul de interese şi la regimul incompatibilităților.

Beneficiarii de finanțare nerambursabilă se obligă să întreprindă toate diligențele necesare pentru a evita orice conflict de interese şi să informeze cu celeritate AM POS în legătură cu orice situație care dă naștere sau este posibil să dea naștere unui astfel de conflict. În cazul apariției riscului unei astfel de situații beneficiarul/ partenerii trebuie să ia măsuri care să conducă la evitarea, respectiv stingerea lui şi să informeze în scris AMPOS în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică beneficiarul/partenerii de a avea o atitudine obiectivă şi imparțială, sau care îi împiedică să execute activitățile prevăzute în cererea de finanțare într-o manieră obiectivă şi imparțială, din motive referitoare la familie, viață personală, afinități politice sau naționale, interese economice sau orice alte interese. Interesele anterior menționate includ orice avantaj pentru persoana în cauză, soţul/ soția sau o rudă ori un afin, până la gradul 2 inclusiv.

Această prevedere se aplică beneficiarului, partenerilor, subcontractorilor, furnizorilor şi angajaților beneficiarului/partenerului şi altor persoane juridice publice sau private, în cazul în care acestea sunt implicate în activități care pot fi încadrate în execuția, auditarea sau controlul bugetului Uniunii Europene, precum și angajaților AM POS si persoanelor fizice sau juridice care desfășoară activități externalizate pentru AM POS, implicați direct în procesul de evaluare/ selecție/ aprobare/ control, după caz, a cererilor de finanțare, respectiv în procesul de verificare/autorizare/ plată/control al cererilor de rambursare/plată.

În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

În sensul aspectelor menționate mai sus, beneficiarii și partenerii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative/ ghiduri europene și naționale:

* + articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
  + Capitolul II, Secțiunea a 2-a Reguli în materia conflictului de interese, din OUG nr. 66/2011 privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naționale aferente acestora, cu modificările și completările ulterioare;
  + Titlul IV, Capitolul II din Legea nr.161/2003 privind unele masuri pentru asigurarea transparentei in exercitarea demnităților publice, a funcțiilor publice si in mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;
  + capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice;
  + Comunicarea Comisiei - Orientări privind evitarea și gestionarea conflictelor de interese în temeiul Regulamentului financiar.

1. **ASPECTE PRIVIND PRELUCRAREA DATELOR CU CARACTER PERSONAL**

Parlamentul European și Consiliul au adoptat, în data de 27 aprilie 2016, Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor RGPD).

Regulamentul (UE) 2016/679 impune un set unic de reguli în materia protecției datelor cu caracter personal, cu accent pe transparența față de persoana vizată și responsabilizarea operatorului de date vis a vis de modul în care acesta prelucrează datele cu caracter personal. Regulamentul (UE) 2016/679 stabilește o serie de garanții specifice pentru protecția cât mai eficientă a vieții private a minorilor, în special în mediul on-line. De asemenea, Regulamentul consolidează drepturile garantate persoanelor vizate și introduce noi drepturi: dreptul la portabilitatea datelor și dreptul la restricționarea prelucrării.

RGPD se aplică:

* prelucrării datelor cu caracter personal în cadrul activităților derulate la sediul unui operator sau al unei persoane împuternicite de operator pe teritoriul Uniunii, indiferent dacă prelucrarea are loc sau nu pe teritoriul Uniunii;
* prelucrării datelor cu caracter personal ale unor persoane vizate care se află în Uniune de către un operator sau o persoană împuternicită de operator care nu este stabilit (ă) în Uniune, atunci când activitățile de prelucrare sunt legate de oferirea de bunuri sau servicii unor astfel de persoane vizate în Uniune, indiferent dacă se solicită sau nu efectuarea unei plăți de către persoana vizată; sau legate de monitorizarea comportamentului lor dacă acesta se manifestă în cadrul Uniunii.

Principalele obligații pentru operatorii de date în aplicarea RGPD sunt:

* desemnarea unui responsabil cu protecția datelor (Art. 37-39 din Regulamentul general privind Protecția Datelor);
* cartografierea prelucrării de date cu caracter personal;
* monitorizarea acțiunilor care trebuie întreprinse;
* gestionarea riscurilor (în cazul în care au fost identificate prelucrări de date cu caracter personal susceptibile de a prezenta riscuri ridicate pentru drepturile și libertățile persoanelor fizice, operatorul va efectua o evaluare a impactului asupra protecției datelor, în condițiile art. 35 din Regulamentul General privind Protecția Datelor).
* respectarea tuturor normelor legislative privind Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor RGPD), prevederi transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Depunerea cererii de finanțare reprezintă un angajament ferm privind acordul solicitantului/ partenerilor, în nume propriu și/sau pentru interpuși, cu privire la prelucrarea datelor cu caracter personal procesate în toate fazele de evaluare și selecție și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

1. **ASPECTE PRIVIND MONITORIZAREA TEHNICĂ ȘI RAPOARTELE DE PROGRES** 
   1. **Rapoartele de progres**

Una dintre activitățile de monitorizare tehnică a proiectelor se realizează prin analiza rapoartelor de progres elaborate de beneficiar și a documentelor justificative care însoțesc raportul de progres.

Raportul de progres se generează prin sistemul informatic MySMIS2021/SMIS2021+ de către beneficiar şi se transmite periodic, conform prevederilor Ghidului solicitantului şi ale contractului/deciziei de finanţare, în termen de 30 de zile de la finalizarea perioadei de raportare. Autoritatea de management/Organismul intermediar poate să aplice măsurile corective prevăzute în contractul de finanţare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres şi pe care are obligația de a le prevedea în contractul/decizia de finanţare. Rapoartele de progres transmise de beneficiari conțin informații privind stadiul implementării proiectului, modul de desfășurare a activităților prevăzute în cererea de finanțare, modificările Proiectului Tehnic, dacă este cazul, rezultatele obținute, indicatorii de realizare și/sau de rezultat realizați până la momentul raportării, stadiul/realizarea indicatorilor de etapă, aspecte de mediu (DNSH și SEA) și eventualele probleme întâmpinate pe parcursul implementării.

În perioada de durabilitate, Beneficiarul transmite anual rapoartele de durabilitate și le transmite prin sistemul informatic MySMIS2021/SMIS2021+. Raportul de durabilitate va prezenta situația investiției și atingerea indicatorului de rezultat RCR73 (Numărul de pacienți deserviți de unitatea de asistență medicală nouă sau modernizată în decursul unui an de la finalizarea investiției , de când investiția este operațională – poate primi pacienți), 01PSR16 (Numărul anual de utilizatori ai ambulatoriilor dotate, din care: – din operațiuni etapizate) precum și sustenabilitatea proiectului.

Conținutul cadru al Raportului de progres al proiectului/ Raportului privind caracterul durabil al proiectului/investiției este prevăzut în anexa nr 5 la Ordinul nr. 1.777/3.05.2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) si (3), art.7 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027.

Autoritatea de management/ Organismul intermediar verifică rapoartele de progres disponibile în aplicația informatică MySMIS 2021/SMIS2021+ și documentele justificative care îl însoțesc în scopul urmăririi progresului proiectelor și a stadiului îndeplinirii indicatorilor de realizare și rezultat si al respectării planului de monitorizare a proiectului.

În conformitate cu art. 49, alin. (3), lit. a) al Regulamentului Dispoziții Comune 2021/1060, beneficiarii proiectelor finanțate în cadrul prezentului apel au obligativitatea furnizării informațiilor necesare referitoare la beneficiarii reali, definiți de art. 3, alin. (6) al Directivei (UE) 2015/849. Modalitatea de raportare va fi prezentată de către Autoritatea de Management în cadrul Manualului beneficiarului.

Datele referitoare la contractanți, beneficiarii reali ai contractanților sau ai sub-contractanților, sunt necesare numai în cazul costurilor directe, în care beneficiarul sau alte entități implementează operațiunea (sau o parte din aceasta), în conformitate cu normele Uniunii în materie de achiziții publice (chiar dacă se utilizează opțiuni de costuri simplificate), precum și, după caz, sub-contractanților acestora, numai la primul nivel de subcontractare, numai în situația în care sunt înregistrate informații cu privire la un contractant și doar pentru subcontractele cu o valoare totală de peste 50 000 EUR. Nu este necesară colectarea acestor date pentru contractele de achiziții publice finanțate din costuri indirecte, pe bază de opțiuni de costuri simplificate.

* 1. **Vizitele de monitorizare**

Raportul de vizită se elaborează de autoritatea de management/organismul intermediar, după caz, prin sistemul informatic MySMIS2021/SMIS2021+, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului.

Vizitele de monitorizare pot fi vizite la fața locului, speciale de tip ad-hoc, încrucișate și ex-post, vizite pe teren la beneficiarii proiectelor, atât în perioada de implementare, cât şi post-implementare, pe perioada în care beneficiarul/liderul de parteneriat au obligația de a asigura caracterul durabil al operațiunilor potrivit prevederilor art. 65 din Regulamentul UE de stabilire a dispozițiilor comune nr. 2021/1060, cu modificările și completările ulterioare.

Conținutul cadru al raportului privind vizita la fața locului în perioada de implementare/ raportului privind vizita la fața locului în perioada postimplementare este prevăzut în anexa nr. 6 la Ordinul nr. 1.777/3.05.2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) si (3), art.7 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027.

* 1. **Mecanismul specific indicatorilor de etapă. Planul de monitorizare**

Procesul de monitorizare se realizează pe baza contractului de finanțare și a anexelor la acesta/aceasta, în condițiile prevederilor Ordonanței de urgență nr. 23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027.

Instrumentul principal utilizat în activitățile de monitorizare a proiectelor este reprezentant de Planul de monitorizare a proiectului, parte a contractului de finanțare. Planul de monitorizare a proiectului poate face obiectul unor modificări prin act adițional la contractul de finanțare.

Planul de monitorizare cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora.

În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar AM POS verifică şi confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar. Dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres îndeplinirea indicatorului de etapă la finalul perioadei pentru care se face raportarea se probează prin raportul de progres şi prin documentele justificative care îl însoțesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, AM POS poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021/SMIS2021+ se emit atenționări automate către beneficiar şi autoritatea de management cu cel puțin 10 zile calendaristice înaintea termenului precizat anterior.

În cazul nerespectării termenului de raportare a realizării indicatorului de etapă prin sistemul informatic MySMIS2021/SMIS2021+ se blochează posibilitatea de încărcare a documentelor. Ulterior, beneficiarul poate solicita, motivat, autorității de management deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, şi prin rapoartele de progres sau cu ocazia vizitelor de monitorizare, iar autoritatea de management înregistrează în sistemul informatic MySMIS2021/SMIS2021+ îndeplinirea cu întârziere a unui indicator de etapă.

În cazul neîndeplinirii unui indicator de etapă, autoritatea de management/organismul intermediar sprijină beneficiarul pentru identificarea și stabilirea de posibile măsuri de remediere şi urmărește atingerea indicatorilor de etapă

Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, , autoritatea de management/organism intermediar, după caz, poate aplica, în funcție de analiza obiectivă și riscurile identificate, în condițiile prevăzute în contractul de finanțare, următoarele măsuri:

1. întreruperea termenului de plată pentru cererile de plată/cererile de prefinanţare/ cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 1060/2021, cu modificările şi completările ulterioare;
2. respingerea, în tot sau în parte, a cererii de plată/cererii de prefinanţare/ cererii de rambursare, în condițiile art. 25 alin. (5) din Ordonanța de urgență a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);
3. aplicarea unor penalități de întârziere, stabilite ca procent din valoarea cererii de plată/cererii de prefinanţare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat şi/sau partenerilor;
4. suspendarea implementării proiectului, până la încetarea cauzelor obiective care afectează derularea activităților şi atingerea indicatorilor de etapă;
5. rezilierea contractului de către autoritatea de management;
6. alte măsuri specifice prevăzute de autoritatea de management în contractul de finanțare, cu condiția ca acestea să nu aducă atingere prevederilor naționale şi regulamentelor europene aplicabile.

Sumele respinse în condițiile menționate anterior pot fi incluse de beneficiar şi resolicitate la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/ liderului de parteneriat şi/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor şi atingerea rezultatelor proiectului asumate prin contractul de finanțare, autoritatea de management poate proceda la rezilierea contractului de finanţare potrivit prevederilor art. 37 şi 38 din Ordonanța de urgență a Guvernului nr. 133/2021, şi recuperarea sumelor deja plătite beneficiarului.

Posibilitatea de aplicare, condițiile şi modalitățile de aplicare a măsurilor prevăzute pentru nerealizarea indicatorilor de etapă inclusiv, eventualele excepții de la aplicarea acestora, precum şi alte măsuri specifice pe care le poate aplica autoritatea de management pentru întârzieri şi/sau nerealizări din motive imputabile solicitantului şi/sau partenerilor în atingerea indicatorilor de etapă prevăzuți în Planul de monitorizare sunt prevăzute explicit în contractul de finanțare. Măsurile pentru neîndeplinirea indicatorilor de etapă se vor aplica gradual.

1. **ASPECTE PRIVIND MANAGEMENTUL FINANCIAR**
   1. **Mecanismul cererilor de prefinanțare**

Cererea de prefinanțare reprezintă cererea depusă de un beneficiar/ lider al unui parteneriat, prin care se solicită autorității de management virarea sumelor necesare pentru plata cheltuielilor aferente implementării proiectelor finanțate din fonduri europene, fără depășirea valorii totale eligibile a contractului de finanțare.

Pentru proiectele finanțate din Fondul european de dezvoltare regională/ Fondul de coeziune/ Fondul social european Plus/ Fondul pentru o tranziție justă, se poate acorda prefinanțare în tranșe de maximum 10% din valoarea eligibilă a contractului de finanțare, fără depășirea valorii totale eligibile a acestuia, beneficiarilor/ liderilor de parteneriat/partenerilor, alții decât cei prevăzuți în OUG nr. 133/2021 la art. 7 alin. (1) - (5), (8) şi (10). Tranșa solicitată, împreună cu soldul nejustificat al prefinanţării prin cereri de rambursare, nu poate depăși procentul indicat anterior.

Beneficiarul/ liderul de parteneriat care a depus cerere de prefinanţare conform alin. (1) şi (2) are obligația depunerii unei/ unor cereri de rambursare care să cuprindă cheltuielile efectuate din tranșa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranșa de prefinanțare în contul beneficiarului, fără a depăși durata contractului de finanțare.

* 1. **Mecanismul cererilor de plată**

Cererea de plată reprezintă cererea depusă de un beneficiar/ lider al unui parteneriat, prin care se solicită autorității de management virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, a facturilor de avans, a statelor privind plata salariilor, a statelor/centralizatoarelor pentru acordarea burselor, subvențiilor, premiilor şi onorariilor.

Mecanismul cererilor de plată se aplică beneficiarilor de proiecte finanţate din fonduri europene, alții decât cei prevăzuți în OUG nr. 133/2021 la art. 7 alin. (1) - (5), (8) şi (10).

Beneficiarii/ liderii de parteneriat/ partenerii, alții decât cei prevăzuți in OUG nr. 133/2021 la art. 7 şi 8, au obligația de a achita integral contribuția proprie aferentă cheltuielilor eligibile incluse în documentele anexate cererii de plată, cel mai târziu până la data depunerii cererii de rambursare aferente cererii de plată.

După încasarea sumelor virate de către autoritatea de management, în termen de maximum 10 zile lucrătoare, beneficiarii/ liderii de parteneriat au obligația de a depune cererea de rambursare aferentă cererii de plată la autoritatea de management, în care sunt incluse sumele decontate prin cererea de plată.

* 1. **Mecanismul cererilor de rambursare**

Cererea de rambursare reprezintă cererea depusă de un beneficiar/ lider al unui parteneriat prin care se solicită autorității de management virarea sumelor aferente cheltuielilor eligibile, efectuate conform contractului de finanțare sau prin care se justifică utilizarea prefinanţării.

Mecanismele aferente cererilor menționate anterior sunt reglementate în cadrul OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

* 1. **Graficul cererilor de prefinanțare/ plată/ rambursare**

Finanțarea va fi acordată, în baza cererilor de prefinanțare/ rambursare/ plată, elaborate și transmise prin sistemul MySMIS2021/SMIS2021+, în conformitate cu Graficul de depunere a cererilor de prefinanțare/ plată/ rambursare a cheltuielilor, declarat și actualizat de beneficiar în sistemul MYSMIS2021/SMIS2021+.

Beneficiarul este obligat să respecte depunerea cererilor de prefinantare/ plată/ rambursare în lunile menționate în cadrul graficului de depunere.

* 1. **Vizitele la fața locului**

Raportul de vizită se elaborează de autoritatea de management/ organismul intermediar, după caz, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului.

1. **MODIFICAREA GHIDULUI SOLICITANTULUI** 
   1. **Aspectele care pot face obiectul modificărilor prevederilor ghidului solicitantului**

În situația în care pe parcursul apelului de proiecte intervin modificări ale cadrului legal, acestea vor fi direct aplicabile, fără a fi necesară modificarea ghidului.

Alte modificări decât cele care rezultă din cadrul legal, de natură a afecta regulile și condițiile de finanțare stabilite prin prezentul Ghid vor fi realizate prin completări sau modificări ale conținutului acestuia.

Prevederile ghidului solicitantului pot face obiectul anumitor modificări[[18]](#footnote-18), determinate de:

* modificarea conținutului Programului Sănătate până la data închiderii apelului de proiecte poate determina modificări ale prezentului ghid al solicitantului;
* modificarea prevederilor legale în vigoare poate determina AM POS să solicite documente suplimentare și/ sau respectarea unor condiții suplimentare față de prevederile prezentului ghid, pentru conformarea cu modificările legislative intervenite. Solicitanții la finanțare au obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid;
* necesitatea de a corecta anumite prevederi ale ghidului care fie nu sunt suficient definite, fie necesită modificări pentru a asigura o mai bună coerență a documentului sau pentru remedierea unor aspecte deficitare;
* nedepunerea unui număr suficient de cereri de finanțare care să asigure garanția selectării la finanțare a unor proiecte de calitate poate determina prelungirea termenului de închidere a apelului;
* modificarea datelor de deschidere și închidere a apelului de proiecte;
* posibilitatea de supracontractare conform OUG nr. 133/2021;
* pentru aplicarea prevederilor subcapitolului 7.1. Completarea formularului cererii, AM POS își rezervă dreptul de a modifica sau de a introduce elemente noi în cadrul ghidului solicitantului de finanțare, prin emiterea de Corrigendum-uri și Instrucțiuni, conform celor precizate la capitolul 13.1. Aspectele care pot face obiectul modificărilor prevederilor ghidului solicitantului, cu mențiunea că în cadrul acestora vor fi precizate dispozițiile tranzitorii cu privire la proiectele aflate în procesul de evaluare, selecție sau contractare. AM POS se va asigura permanent de respectarea principiului privind tratamentul egal și nediscriminatoriu al tuturor solicitanților la finanțare și beneficiarilor de finanțare, precum şi transparența sistemului de evaluare, selecție și implementare prin publicarea pe pagina web a Programului Sănătate https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/programare-ghiduri/ a tuturor modificărilor şi condițiilor suplimentare intervenite ulterior publicării prezentului ghid.

În funcție de modificările intervenite, AM POS se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid, precum și termenele aplicabile.

Modificarea Ghidului se va face prin Ordin al ministrului investițiilor și proiectelor europene. Pentru interpretări ale prevederilor cuprinse în Ghidul Solicitantului, adaptări sau aplicări ale modificărilor legislației aplicabile în cadrul Ghidul Solicitantului, AM POS poate emite Instrucțiuni.

* 1. **Condiții privind aplicarea modificărilor pentru cererile de finanțare aflate în procesul de selecție (condiții tranzitorii)**

Pentru aplicarea celor menționate la secțiunea 13.1, MIPE poate emite Ordin de modificare/completare a prevederilor prezentului ghid, cu mențiunea că, în cadrul Ordinului de modificare/completare a ghidurilor, vor fi precizate dispozițiile tranzitorii cu privire la proiectele aflate în procesul de evaluare, selecție și contractare.

În funcție de modificările intervenite, AM POS se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid, precum și termenele aplicabile.

1. **ANEXE**

* **Anexa 1: Lista beneficiari și operațiuni etapizate.**
* **Anexa 2: Definiții și mod de calcul indicatori**
* **Anexa 2.1 Planificare țintă indicatori**
* **Anexa 3: Declarația Unică**
* **Anexa 4: Solicitare privind etapizarea proiectului**
* **Anexa 5: Cerințe DNSH**
* **Anexa 6: Acordul de parteneriat(dacă este cazul)**
* **Anexa 7: Lista de verificare - Compatibilizare cu prevederile PS**
* **Anexa 8: Grila de verificare etapa contractare**
* **Anexa 9: Indicatori de etapă**
* **Anexa 10: Plan de monitorizare**
* **Anexa 11: Graficul cererilor de prefinanțare/plată/rambursare**
* **Anexa 12: Declarație privind eligibilitatea TVA**

1. Sub rezerva aprobării modificării Programului Sănătate transmise în SFC în data de 29 decembrie 2023 [↑](#footnote-ref-1)
2. aprobată prin Hotărârea Guvernului nr. 602 din 24 august 2016 [↑](#footnote-ref-2)
3. Indicator asociat din perioada 2014-2020: 1S36 *Unități medicale construite/ reabilitate/ modernizate/ extinse/ dotate (pentru servicii medicale comunitare și ambulatorii)* [↑](#footnote-ref-3)
4. Indicator asociat din perioada 2014-2020: 1S36 *Unități medicale construite/ reabilitate/ modernizate/ extinse/ dotate (pentru servicii medicale comunitare și ambulatorii)* [↑](#footnote-ref-4)
5. Indicator asociat din perioada 2014-2020: 1S35 *Beneficiari de infrastructură medicală construită/ reabilitată/ modernizată/ extinsă/ dotată (pentru servicii medicale comunitare și ambulatorii)*  [↑](#footnote-ref-5)
6. reabilitate/ modernizate/ extinse/ dotate [↑](#footnote-ref-6)
7. https://mfe.gov.ro/wp-content/uploads/2022/07/e1265341ee7e708dbee5838bfa0ef29c.pdf [↑](#footnote-ref-7)
8. <https://www.inforegio.ro/ro/axa-prioritara-8/apeluri-lansate/470-ghidul-specific-8-1-a-ambulatorii> [↑](#footnote-ref-8)
9. <https://www.inforegio.ro/ro/axa-prioritara-8/apeluri-lansate/468-ghidul-specific-8-1-a-si-8-2-b-proiecte-nefinalizate-ambulatorii-si-upu> [↑](#footnote-ref-9)
10. Prevăzute la art. 10, alin. 1, litera (a), (b), (c), (e), (f), (g), (h), (i), (j) și alin.2) din Hotărârea nr. 873/2022 pentru stabilirea cadrului legal privind eligibilitatea cheltuielilor efectuate de beneficiar în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă. [↑](#footnote-ref-10)
11. https://inforegio.ro/ro/axa-prioritara-8/apeluri-lansate/817-ghidul-specific-8-2-b-upu-por-2019-8-8-1-1-8-2-b-sju-iti-dd-cod-apel-por-537-8 [↑](#footnote-ref-11)
12. Legea nr.50/1991 privind autorizarea executării lucrărilor de construcţii, cu modificările şi completările ulterioare [↑](#footnote-ref-12)
13. Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului [↑](#footnote-ref-13)
14. REGULAMENTUL DELEGAT (UE) NR. 480/2014 AL COMISIEI din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime [↑](#footnote-ref-14)
15. http://ec.europa.eu/regional\_policy/en/information/publications/guides/2014/guide-to-cost-benefit-analysis-of-investment-projects-for-cohesion-policy-2014-2020 [↑](#footnote-ref-15)
16. Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului [↑](#footnote-ref-16)
17. Conform *Metodologiei de evaluare și selecție a operațiunilor în cadrul Programului Sănătate,* actualizată în cadrul reuniunii CM PS din data de 11 decembrie 2023 disponibilă la: <https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/> [↑](#footnote-ref-17)
18. Nu au caracter exhaustiv [↑](#footnote-ref-18)